Kaozeal:Radio Kreiz Breizh

Da geñver ar skritell em eus un evezhiadenn. Evit un abadenn e saozneg e oa ar skritell-se, hag al lodenn vrasañ eus an dud a gomz galleg er vro. Ne wellan ket petra degas ar frazenn dindan (Skritell teiryezhek. Dister lec'h ar brezhoneg e-skoaz an div yezh all, etre Kreizh Breiz ha Kreiz Breizh) e lec'h ma vez kaoz eus ar brezhoneg dister, ne gavan ket-se gwall vat evit un holloueziadur. --Y-M D 17 Eos 2009 da 16:01 (UTC)

Mat e kavan sachañ evezh war pegen dister e vez lakaet ar brezhoneg gant ur skingomz paeet gant arc'hant ar Vretoned hag ar vrezhonegerien. Met evel-just e c'haller kaozeal da c'houzout petra eo ar gwellañ doare d'ober anv eus kement-se. Bianchi-Bihan 17 Eos 2009 da 17:14 (UTC)

:Me 'zo a-du ganit war ar mennozh-se da geñver implij ar brezhoneg, met ne gav ket din ez eo wikipedia ul lec'h evit seurt evezhiadennoù. Kavout a ran e ra kentoc'h evel propaganda eget evel gouiziegezhioù a vefe estaolet. Marteze e vefe posubl cheñch an doare lavaret evit ma vefe a-stumm gant un holloueziadur. Setu --Y-M D 18 Eos 2009 da 08:02 (UTC)

::Skritell teiryezhek : ne vije ket benel ar ger "skritell" ? A galon.--Prieladkozh (kaozeal) 20 C'hwe 2015 da 13:21 (UTC)

E Langoad e vez? me ne glevan ket. Skoboldi (kaozeal) 15 Eos 2023 da 15:51 (UTC)


Kaozeadenn Implijer:MerlLinkBot

Can you help me tranlating the edit summaries of my bot for brwiki?
;en
* bot=Bot:
* summary_replace_deadlink=replacing dead link {0} with {1}
* summary_update_deadlink=repairing dead link {0}
* summary_replace_outdated=replacing outdated link {0} with {1}
* summary_update_outdaded=repairing outdated link {0}
;de
* bot=Bot:
* summary_replace_deadlink=Ersetze defekten Weblink {0} durch {1}
* summary_update_deadlink=Repariere defekten Weblink {0}
* summary_replace_outdated=Ersetze veralteten Weblink {0} durch {1}
* summary_update_outdated=Repariere veralteten Weblink {0}

"replace" is used if the domain has changed, "update" if the domain stays the same

"outdated" is used if the url is still available but will be switched off soon, "deadlink" if the url is already unreachable.

{0} and {1} are placeholders for the domain name(s)
Merlissimo 20 Eos 2009 da 17:43 (UTC)
;br
* bot=
* summary_replace_deadlink=
* summary_update_deadlink=
* summary_replace_outdated=
* summary_update_outdated=


Kaozeal:Priz ar Yaouankiz

e 2007 eo bet roet priz ar Youankiz da :
- Jakez Erwan Mouton, evit Katrina
- Klervi Ily evit Bed Alastaaïr
E 2007 n'eo ket bet roet Priz ar Vugale !
an titouroù roet ganeoc'h a zo faos evit 2007, al levrioù-se a zo lennet gant ar skolajidi hag ar skolidi bremann, votet e vo e miz mae !!!—Ar c'hemennad nann-sinet a-raok a zo bet ouzhpennet gant 81.53.28.205 (kaozeal • degasadennoù)13 C'hwe 2008 da 23:06.

Diwallit ouzh ar pennad diwar [[Priz ar Yaouankiz]]

Diwall zo mat, met kompren a vije gwelloc'h. Eus petra ez eus kaoz, ha piv a skriv? Bianchi-Bihan 24 Eos 2009 da 21:18 (UTC)

Ar c'hinnig a vremañ :
* Kentañ priz - Yann-Fañch Jacq, N'omp ket deñved
Kinnig a rafen kentoc'h :
* Kentañ priz - N'omp ket deñved, gant Yann-Fañch Jacq

:Roet 'vez ar priz evit ul levr da gentañ penn ha goude ez eus ur skrivagner. --Y-M D 1 Du 2009 da 20:28 (UTC)

Petra a vez gounezet gant al loreidi? Ur banne Breizh Cola? Bianchi-Bihan 31 Kzu 2009 da 14:52 (UTC)

Ur sammad arc'hant a vez gounezet gant al loreidi. Emaon o vont da glask pegement. --Y-M D 31 Kzu 2009 da 15:02 (UTC)

:N'ouzer ket c'hoazh pegement a vez gounezet, na gant piv e vez roet an arc'hant.  Bianchi-Bihan 3 Mez 2010 da 10:45 (UTC)


Kaozeal:Republik Iwerzhon

Hervez an isrummad Anv ar stad e vez lavaret ez eo Irish Republic un anv kozh hag Republic of Ireland an hini nevez. Ne vefe ket Republik Iwerzhon an anv kozh ? Ha Republik Bro Iwerzhon (pe un dre evel-se) un anv poellekoc'h e brezhoneg evit ar stad a vremañ ? A galon


Kaozeadenn Implijer:Atlas~brwiki

Demat dit, gwelet em eus az peus diverket daou liamm diavaez hag an DEFAULTSORT er pennad-mañ, evit peseurt abeg avat? Trugarez dit. --Arko 14 Du 2009 da 18:46 (UTC)
http://br.wikipedia.org/w/index.php?title=Guy_Ropartz&curid=34396&diff=591416&oldid=389834

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called Atlas. To make sure that both of you can use all Wikimedia projects in future, we have reserved the name Atlas~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:23 (UTC)

This account has been renamed as part of single-user login finalisation. If you own this account you can log in using your previous username and password for more information. If you do not like this account's new name, you can choose your own using this form after logging in: . -- Keegan (WMF) (talk)
 19 Ebr 2015 da 02:47 (UTC)


Kaozeadenn Wikipedia:Kumuniezh/votadeg evit merourien Gwengolo 2009

Savet eo bet ganin ar c'hinnig-mañ evit boulc'hañ gant an argerzhadur evit dilenn merourion/ezed nevez. Pedet out da reiñ da ali war ar bazenn gaozeal-mañ diwar-benn ar c'hraf kentañ a denn d'an doare ma ranker lakaat anv unan bennak evel kannad/ez evit dont da vezañ merour/ez. Ur wezh sklaeraat ar bazenn gentañ-se ha tizhet ur c'henemglev ledan e vo tu da vont pelloc'hig o tigeriñ ar argerzhadur da vat o pediñ digant an implijerion/ezed lakaat o anv pe anv unan bennak all evit gallout mouzhiañ diwar ofenn da c'houde. Da achuiñ neuze e vo ret da c'houde dont a-benn d'ur c'henemglev diwar-benn mont-en-dro ar vouzhiadeg hec'h-unan a-raok stagañ ganti da vat. Neal  (Kaozeal) 30 Eos 2009 da 17:22 (UTC)
Evel ma oar kalz a dud on bet dilennet evel merour pell'zo. Ha gwir eo n'am eus ket klasket renañ an traou en ur doare "renus". D'am soñj n'o deus ket ar verourien da vezañ hencherien, met ambrougerien da gentañ.
Evit an ampoent, ne skrivan ket kalz er wikipedia brezhonek pa 'm eus kavet un dra d'ober hag a vo frouezhus ivez evit ar brezhoneg. Pa vin war ma leve e c'hellin dont amañ en-dro.
Mat e vefe kaout ur bagad merourien fonnusoc'h. Ra dalc'ho ar vrezhonegerien da souten o holloueziadur nemeti. Ul labour a bouez a zo bet boulc'het, met bloavezhioù labour a rankor seveniñ a-raok ma vo un ostilh efedus evit Yann Vrezhoneger. --Ch. Rogel 31 Eos 2009 da 20:51 (UTC)

Ne gomprenan ket resis petra a zo d'ober bremañ. A-du on gant ar mont en-dro, ret eo just dibab an deiziadoù hag ar parametroù e plas an $. Ma c'helfes displegañ un tamm hiroc'h. A galon --Y-M D 30 Eos 2009 da 19:07 (UTC)

:Pa vezer a-du, gwell ha se... Tud all avat a c'hell kavout re hir pe re berr padelezh digoradur ar c'hinnigoù, me a c'hellfe tennañ pe ouzhpennañ traoù a rankefer an danvezioù-meriorion/ezed bezañ a-du d'o c'has da benn pe da doujañ oute, da skouer. Un tammig hir eo, met gwell eo mont goustad ha pazenn-ha-pazenn evit ma vefe kaset da benn ar c'hinnigoù hag ar vouzhiadeg a gav d'ar muiañ-niver bezañ reizh. Neal  (Kaozeal) 30 Eos 2009 da 19:27 (UTC)

: Me ivez, ne gomprenan ket gwall vat. Gallout  a ra an holl implijerien oberiant war ar wiki brezhonek abaoe ur frapadig lakaat o anv evit bezañ merour. Ret eo d'an dud en em ginnig ha lavaret perak e fell dezho bezañ merourien. Goude-se eo d'an implijerien da welet hag-eñ e kav dezho e toujo an dud-se d'ar reolennoù neptuegezh hag hag-eñ eo mat dezho reiñ ar statud merour d'an implijerien a laka o anv. N'eo ket bevennet an niver a verourien war ar wiki hag e c'hall ar re a laka o anv votiñ evito ivez. N'eo ket homañ an dilennadeg merourien gentañ war ar wiki-mañ. Peseurt reolennoù a fell dit resisaat Neal ? Ur bajenn zo evit goulenn bezañ merour, n'eus ket gwall dra warni evit ar mare [dont da vezañ merour]. Soñjal a ra din ne vefe ket fall resisaat abaoe pegoulz e ranker bezañ oberiant war ar wiki a-raok kaout ar gwir da lakaat e anv (3 miz a seblantfe din bezañ reizh, amzer en em voaziañ un tammig) hag ivez pet degasadenn a rank unan bezañ graet a-raok gellout lakaat e anv evit bezañ merour (500 ?). Setu aze d'am meno. Soñjal a rez e traoù all ? --Fulup 30 Eos 2009 da 19:42 (UTC)

: Me eo am eus kinniget gant Neal sevel ar votadeg evit ma vefe merourien nevez. Gwir eo ez eus ur bajenn evit kinnig dont da vezañ merour, met den ne ra. Neuze em eus soñjet ma vefe aozet un doare kabal evit ma vefe emskiant hon genlabourerien hag evit ma vefe tud en em ginnigfe. Un doare eo marteze da reiñ ul lusk nevez. A galon --Y-M D 30 Eos 2009 da 19:49 (UTC)

:: A-du evel-just e vefe broudet tud d'en em ginnig met Neal a seblante din bezañ chalet gant an doare da aozañ an traoù kentoc'h. --Fulup 30 Eos 2009 da 19:52 (UTC)

::Ha setu ar reolennoù a oa bet lakaet e 2006 : [dilennadeg ar vereourien] --Fulup 30 Eos 2009 da 19:51 (UTC)

::Ne vefe ket fall adimplij ar reolennoù-se neuze. --Y-M D 30 Eos 2009 da 19:53 (UTC)

:::Aet eo ar wiki war-raok abaoe ha tu zo da resisaat traoù zo ivez. Evidon-me e rank bezañ sklaer e c'hall pep hini en em ginnig e-unan (n'eo ket ret bezañ kinniget gt un den all). Ar pezh a seblant din bezañ a bouez ivez eo e vefe bet kaset da benn un niver bennak a zegasadennoù war ar wiki (n'eo ket trawalc'h deiziad krouiñ ar gont). Dre oberiantiz an emstriver e c'hall an implijerien all ober o soñj warnañ (setu perak e kinnigan 500 degasadenn). Hag evel-se e lakaer er-maez an dud na zeufent nemet evit bezañ dilennet hep kaout c'hoant da labourat. A-hend-all ne'm eus ket gwall dra da lavaret ouzhpenn ar pezh zo bet skrivet gant Neal. Lakaat ur vevenn 75 % eus ar mouezhioù ne gavanket fall ivez rak ret eo d'ar verourien bezañ tud a dremen madik gant ar pep brasañ, arabat e vefe brezelioù etre ur merour hag ul lodenn vrazik eus an implijerien. Gallout a rafe breinañ an darempredoù war ar wiki hag ar verourien all o defe da renkañ kudennoù kazus-tre war-lerc'h. --Fulup 30 Eos 2009 da 20:05 (UTC)

::::E gwirionez e oa bet lakaat e pleustr un doare mont-en-dro ar wezhoù all, met ne oa ket bet lakaet ar mont en-dro-se da reolenn da vat hag ret eo anzav eo aet kalz war-raok ar wikipedia abaoe. A-du penn-da-benn gant Fulup. Sklaeraat a rin ar fed ma c'hell pep hini en em ginnig e-unan. 75% eo ar vevenn a oa bet lakaet ar wezhoù all d'am soñj, n'eus forzh penaos. Gwell em boa kavet sklaeraat penaos kas ar vouezhiadeg war-raok abaoe ar penn-kentañ evit bezañ sur e vo a-du an darn vrasañ eus an implijerion/ezed oberiant a fell dezhe reiñ o soñj a-su gant an disoc'h. Kavet mat em boa ivez sklaeraat e rank an holl veriouron/ezed doujañ d'ar reolennoù. Ober ran ar c'hinnig resis-mañ neuze: Neal  (Kaozeal) 31 Eos 2009 da 08:28 (UTC)

Galvadenn: Dilennadeg merourion/ezed nevez (pazenn gentañ)

Roit o ali diwar-benn ar c'hinnigoù resis-mañ mar plij. Neal  (Kaozeal) 31 Eos 2009 da 08:28 (UTC)
Evit lakaat e/hec'h-anv evit dont da vezañ merour/ez (pe anv un implijer/all) e rank:
* Bezañ enskrivet abaoe 3 miz d'an nebeutañ;
* Kaout 500 degasadenn d'an nebeutañ neuze;
#Mat eo evidon. Ret e vo termeniñ hirder ar prantad kinnig hag hirder ar prantad votiñ. Ha traoù all a vefe da dermeniñ ? Marteze an dezverkoù evit ar re a c'hell votiñ. A galon --Y-M D 31 Eos 2009 da 11:18 (UTC)
#Mat eo din ivez.--Ex-Smith 31 Eos 2009 da 15:24 (UTC)
#Mat eo an daou ginnig-se din. Ur goulenn all am eus : daoust ha dilennet e vez ar verourien da viken ? Ne gav ket din e vefe un dra vat e kendalc'hfe tud n'int ket oberiant ken da vezañ merourien. Rak neuze en em gaver gant ar pezh zo c'hoarvezet gant hor Wiki-ni : abaoe ur pennadig emañ Neal e-unan e gwirionez, ha pa vefe meur a anv er roll merourien. --Llydawr 31 Eos 2009 da 20:15 (UTC)
#Mat eo din.--Gwendal 7 Her 2009 da 17:16 (UTC)
#Kavout a ran un tammig skañv c'hoazh, met ne savin ket a-enep rak ret e vefe stagañ da gas an traoù war-raok. Gortoz a rin a-benn arc'hoazh ha ma ne sav implijer/ez ebet a-enep groñs d'ar c'hinnig e vo tu din da digeriñ ar votadeg a-benn ar fin. Neal  (Kaozeal) 7 Her 2009 da 18:21 (UTC)

Ma, me gav din e rankfe Llydawr lakaat e anv da vezañ merour peogwir ez eo oberiant hag ingal e teu da deurel ur sell ouzh hor wiki-ni.--Ex-Smith 31 Eos 2009 da 20:19 (UTC)

Me 'gred ivez. Ha ma teu Smith ouzhpenn e vo skañvoc'h ar bec'h. Bianchi-Bihan 31 Eos 2009 da 21:11 (UTC)

:Marteze e vefe gwell gortoz un tammig betek ma vo peurachu da tizhout ur c'henemglev a-divout ar mont-en-dro a-raok kinnig anvioù resis. Degas a ran da soñj e c'heller en em ginnig ha/pe kinnig un implijer/ez all ur wezh digoret ar prantad-kinnig da vat. Neal  (Kaozeal) 1 Gwe 2009 da 07:39 (UTC)

Peurliesañ m'eo bet lakaet da verour/ez un implijer/ez bennak e van gantañ/i ar c'harg-se da viken nemet ma savfe ur gudenn bennak (emdalc'h direizh, da skouer) ma rankfe bezañ tennet digantañ/i ar c'harg-se pe c'hozh ma c'houlennfe e/hec'h-unan bezañ tennet ar c'harg-se digantañ/i. Neal  (Kaozeal) 1 Gwe 2009 da 07:39 (UTC)

D'am soñj e vefe dereat d'ar verourien na veront netra ken abaoe pell diskleriañ e roont o dilez. N'eus karg ebet hag a bad da viken, nemet hini ar pab. Bianchi-Bihan 12 Gwe 2009 da 17:28 (UTC)

Kinnig a ran ur prantad-kinnig kentañ evit lakaat anvioù kannaded a badfe pemzektez. Hoc'h alioù? Ur wezh sklaeraet ar poent-se e c'hellin digeriñ ar prosez kinnig da vat. (Gwelet e vo war-lerc'h penaos ober evit mont-en-dro ar votadeg hec'h-unan, rak ur prosez disheñvel e ranko bezañ ha n'eus ket re a vall). Neal  (Kaozeal) 1 Gwe 2009 da 07:39 (UTC)

Ha gallout a ran digeriñ ar prantad-kinnig da vat neuze? Gortoz a rin betek al sul 6 a viz Gwengolo ha mar ne sav den ebet a-enep d'ar mont-en-dro bet kinniget ha kaozeet diwar e benn betek hen e vo digoret ar prantad-kinnig d'al lun 7 a viz Gwengolo 2009. Neal  (Kaozeal) 2 Gwe 2009 da 11:23 (UTC)

Mat eo din!--Gwendal 2 Gwe 2009 da 17:36 (UTC)

: mat eo din ivez --Gouerouz 2 Gwe 2009 da 17:42 (UTC)

:: Mat eo din ivez. --Ex-Smith 3 Gwe 2009 da 16:51 (UTC)

:::A-du ivez --Y-M D 4 Gwe 2009 da 19:19 (UTC)

::::A-du me ivez, evel-just  Neal  (Kaozeal) 4 Gwe 2009 da 21:52 (UTC)

Ret eo anzav on souzhet bras gant an niver a dud a fell dezhe dont da vezañ merour... hag en em c'houlenn a ran hag-eñ e c'houvezont int-i holl pe re eo kefridioù ar c'harg-se? N'eus forzh penaos, ne gav ket din e vefe un dra vat kaout re a verourion rak ret eo dezhe en em glevet ivez ha, d'am soñj atav, e vefe aesoc'hig kas an traoù war-raok en un doare sioulig ma vefe un nebeud merourion oc'h ober war-dro ar raktres atav. Ma soñjoù eo n'eo ket, nag ali na rakvarnadenn. Neal  (Kaozeal) 12 Gwe 2009 da 17:19 (UTC)

Me ivez a zo souezhet, met plijet en un doare. Marteze o deus merzhet an dud e oas da unan oc'h ober war-dro hag e poa ezhomm sikour, hag un dra vat eo neuze. Hag ur gudenn bras eo e vefe kalz a verourien ? Petra ober neuze ? Perak ne rofez ket da ali war ar gudenn pe muioc'h a ditouroù deomp evit ma c'helfe an holl prederiañ. A galon --Y-M D 12 Gwe 2009 da 20:22 (UTC)

Marteze eo bet respontet d'ar goulennoù-mañ dija en ul lec'h bennak, m'eus ket gwelet pelec'h avat.
Setu un nebeut goulennoù evit kompren gwelloc'h penaos e yelo an traoù :
- etre pegoulz ha pegoulz 'vo ar votadeg?
- ha gallout a ra an dud war ar renk displegañ perak o deus c'hoant da vezañ merour? Al lodenn vrasañ n'o deus ket graet, domaj eo...
- gwelout a ran eo bet resisaet eo bet lakaet Meven war evezh. Un dra vat a vefe lakaat holl an implijerien da c'houzout piv oa lakaet war evezh en amzer dremenet ha pet gwech e touez an dud war ar renk.
Trugarez deoc'h! --Arko 17 Gwe 2009 da 20:08 (UTC)

Sur-mat e vo respontet dit, rak ur gaoz plijus-tre eo. 82.253.89.66 18 Gwe 2009 da 04:59 (UTC)
===Respont digant ur merour===
* Ur wezh achu da vat ar prantad kinnig (d'ar 27 a viz Gwengolo) e vo digoret ur prantadig nevez evit kaozeal diwar-benn mont-en-dro ha reolennoù resis ar votadeg. Ur wezh tizhet ur c'henemglev ledan pe ledanoc'h e vo digoret ar votadeg da vat;
* Gallout a ra ar gannaded displegañ perak e fell dezhe dont da vezañ merourien evel-just, met n'eo ket ret. Marteze e fello d'an dud soñjal er fed-se pa votont, piv 'oar?;
* Un evezhiadenn am eus graet da lakaat war wel ar fed m'eo bet lakaet an implijer Meven war evezh peogwir e oa bet lakaet war evezh e-kerz ar prantad kinnig;
* Gwir eo eo bet lakaet war evezh un implijer all war ar renk evit dont da vezañ merour, ha stanket e gont meur a wezh ivez zoken. N'm eus ket kavet mat lakaat un evezhiadenn avat peogwir: a) e oa bet lakaet e anv evit dont da vezañ merour gant un implijer all ha n'en deus ket asantet c'hoazh; b) peogwir e oa bet lakaet war evezh ha stanket e gont pell 'zo dija, ha n'en deus netra da welet gant e emzalc'h a-vremañ;
* Mar fell da unan bennak giwiriekaat piv a zo bet lakaet war evezh ha stanket o c'hont ganin e vez kavet an holl daveoù amañ.
* A galon, Neal  (Kaozeal) 18 Gwe 2009 da 10:17 (UTC)
===Respont digant ur c'henlabourer===
Trugarekaat a ran Arko, a oar mat petra a ra, da virout ouzhin da ankounac'haat ur mare (bloaz zo ?) ma veze serret ma c'hont evit an disterañ ger a-dreuz (daou c'her alamanek ur wech, ur virgulenn ur wech all), ha prest on da gaozeal, da dabutal zoken, diwar-benn pep hini eus an darvoudoù-se en-dro, unan hag unan ha dre ar munud,  peogwir eo se a fell dezhañ, na petra. Deomp ganti eta: petra eo ar goulenn kentañ?  Bianchi-Bihan 18 Gwe 2009 da 18:01 (UTC)

Euh... arabat en em enerviñ Bianchi-Bihan, na tagañ ac'hanon, ma goulenn ne oa ket a-enepdout ha n'eus irienn ebet a-enepdout! Ne ouien ket zoken oas bet lakaet war evezh na oa bet stanket da gont. Ne zeuan ket alies war wikipedia forzh penaos, ne oan ket deuet abaoe miz Genver... Ma, ma eo un dra echu bremañ evel en deus lâret Neal, gwell a se ha greomp war-dro aferioù all, ne gav ket dit? --Arko 21 Gwe 2009 da 14:24 (UTC)

:Serromp boest Pandora neuze. Bianchi-Bihan 21 Gwe 2009 da 14:48 (UTC)

Nullet e oa bet ar c'hinnigoù-mañ:
===  Kannad 2: Llydawr ===
 Gwiriekadur: 11108 degasadenn; enskrivet abaoe an 13 a viz Du 2005
* Anv-implijer/ez (ret): Implijer:Llydawr
* Gwir anv (diret):
* Kinniget gant (diret): Implijer:Ex-Smith, Implijer:Bianchi-Bihan, Neal  (Kaozeal) 7 Gwe 2009 da 09:56 (UTC)
* A-du eo an implijer-mañ gant ar c'hinnig:  (Nann)

Evit abegoù personel, ne fell ket din mont war ar renk. Trugarez memes tra d'ar re o deus kinniget ma anv.--Llydawr 10 Gwe 2009 da 20:29 (UTC)
* Displegadenn abegoù dont da vezañ merour/ez (diret)
===  Kannad 6: Kadbzh ===
 Gwiriekadur: 25677 degasadenn; enskrivet abaoe ar 16 a viz Mezheven 2006
* Anv-implijer/ez (ret): Implijer:Kadbzh
* Gwir anv (diret)
* Kinniget gant (diret): Implijer:Bianchi-Bihan, Neal  (Kaozeal), Implijer:Ex-Smith
* A-du eo an implijer-mañ gant ar c'hinnig:  (Ya) /  (Nann)
* Displegadenn abegoù dont da vezañ merour/ez (diret)
===  Kannad 3: Meven ===
 Gwiriekadur: 1037 degasadenn; enskrivet abaoe an 17 a viz Gouere 2007
NULLET EO BET AR C'HINNIG-MAÑ PEOGWIR EO BET SERRET E GONT EVIT AN EIL GWEZH E-PAD TRI MIZ ABALAMOUR D'E EMZALC'H DIREIZH HA TAGUS Neal  (Kaozeal) 2 Her 2009 da 18:54 (UTC)
 EVEZHIADENN: goude bezañ bet lakaet war evezh eo bet ret stankañ kont an implijer-mañ abalamour d'e emzalc'h
 EVEZHIADENN: goude bezañ bet lakaet war evezh eo bet ret stankañ kont an implijer-mañ evit an eil gwezh abalamour d'e emzalc'h
* Anv-implijer/ez (ret) : Implijer:Meven
* Gwir anv (diret):
* Kinniget gant (diret): kinnet gantañ e-unan
* Displegadenn abegoù dont da vezañ merour/ez (diret)
**Perzhioù fall : betek-hen 'm eus pleustret war dodennoù strizh a-walc'h : Kernev-Veur, Bro-Saoz ha Breizh-Veur dre vras. Traouigoù mod-all war Alamagn, dodennoù lennegel ha traouigoù lieseurt. Klask a rin liesaat va labourioù. Gwir eo e kaven gwelloc'h klask bezañ klok war an disklibezhioù boulc'het eget komz eus pep tra en un doare dister
**Perzhioù mat :
***Klask a ran dres kinnig labourioù resis o danvez hag o yezh, a c'hallfe dirediañ da glask war ar Wikipediaoù "bras" (saoznek, alamanek...)
***Hep fougasiñ e kav din ez on, er mare-mañ, an hini barrekañ da stourm a-enep Bianchi-Bihan hag e lakezed
***Stanket eo bet va c'hont ur wezh, ha lakaet on bet war an evezh, n'eo ket ur wezh hepken evel ma klask Bianchi-Bihan ha Neal lakaat da grediñ, div wezh ne lavaran ket.
****Setu perak e bet stanket da gont ouzhit ganin (ha m'eo div wezh, gwazh a se evitout, feiz!) hag abalamour da betra e kav din ne rankfes ket bezañ lakaet da verour: berr-ha-berr peogwir ne gomprenez ket mont-en-dro ar wikipedia, rak n'eo ket amañ ul lec'h evit "stourm a-enep" da den ebet. Ul lec'h kenlabour an hini eo gant reolennoù ma ranker doujañ oute. E-touez ar reolennoù-se e kaver ar fed ma ranker chom hep tagañ na kunujenniñ ar genlabourerion all, pezh a gavez diaes chom hep ober war a welan. dre implijout gerioù evel "lakezed" - piv ha perak, n'ouzer ker, evel-just. Pa n'ouzer ket hen doujañ ouzh ar reolennoù mont-en-dro diazez (ha n'on ket gwall sur zoken e ouzez pe re int...), penaos e c'hellfer lakaat ar re all d'hen ober evel merour? N'eus forzh penaos, n'eo ket amañ al lec'h dereat evit koazeal diwar-benn seurt traoù. Merour (Neal) 30 Gwe 2009 da 06:42 (UTC)

Evit abegoù personel, ne fell ket din mont war ar renk. Trugarez memes tra d'ar re o deus kinniget ma anv.--Llydawr 10 Gwe 2009 da 20:29 (UTC)
* Displegadenn abegoù dont da vezañ merour/ez (diret)

{{fall}} <s>Kannad 2: [[Implijer:Llydawr|Llydawr]]</s>

{{fall}} <s>Kannad 6: [[Implijer:Kadbzh|Kadbzh]]</s>

{{fall}} <s>Kannad 3: [[Implijer:Meven|Meven]]</s>

Setu ar c'hinnig a ran-me evit mont-en-dro ar votadeg. Digor e chomo ar pranatd-lazeal evit tizhout un emglev ledan betek ar 4 a viz Here. Roit hoc'h alioù.
Digor e vo ar votadeg e-pad eizhteiz, da lâret eo adalek $ 2009 betek $ 2009.
Bez' e c'heller votiñ evit meur a gannad met n'eo ket dav votiñ evit an holl anezhe ivez.
 Evit gallout votiñ e ranker:
* Bezañ enrollet war ar wiki brezhonek abaoe 3 miz d'an nebeutañ (da lâret eo a-raok ar 7 a viz Mezheven 2009);
* Bezañ oberiant war ar wiki brezhonek, da lâret eo kaout 500 degasadenn d'an nebeutañ;
* Sinañ gant hoc'h anv-implijer/ez (lakait 4 zildenn ~ pe klikit war an eil voestig diwezhañ);
* Bez' e c'heller votiñ a-du, a-enep pe neptu
 Evit dont da vezañ merour e ranker:
* Kaout 5 mouezh pozitivel d'an nebeutañ, da lâret eo votoù a-du;
* Tizhout d'an nebeutañ nebeutañ 75% eus ar mouezhioù pozitivel (da lâret eo hep kontañ nag ar mouezhioù a-enep na neptu)
===Arguzennoù:===
Ur c'harg a fiziañs eo hini ar verourion hag evit kas en-dro o c'hefridi en un doare efedus e rank un niver ledan a implijerion/ezed kaout fiziañs enne. Er votadegoù all e oa bet tizhet d'an nebeutañ 4 vot gant pep kannad dilennet da verour (kalz muioc'h e gwrionez) d'ur mare ma oa bet kalz nebeutoc'h a implijerion/ezed o labourat war ar raktres-mañ.
Kinnig a ran ivez ma vefe skarzhet diouzh renk ar c'hannaded/ezed implijerion/ezed bet stanket o c'hont oute e-kerz ar prantad-kinnig. Ne gav ket din e reankfe bezañ lakaet da verour tud n'haller ket fiziout enne evit an abeg-mañ'n-abeg.
===Ali Y-M D===
*Dre vras ez on a-du gant ar chinnig graet a-us. 3 miz a seblant din reizh, padal 500 degasadenn a gavan un tamm kalz evit gellout votiñ. N'am eus mennozh resis ebet war an niver, met izeloc'h a gavfen poellekoc'h. A galon --Y-M D 27 Gwe 2009 da 10:10 (UTC)
*A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig. A galon --Y-M D 27 Gwe 2009 da 10:10 (UTC)
===Ali Belvar===
Evel Y-M D e gavan ez eo disingal ar fed eo ret kaout 500 degasadenn d'an nebeutañ evit galloud votiñ. Un den en deus graet un nebeut degasadennoù bras en deus labouret kement hag un den en deus graet kalz a degasadennoù bihan.
Ouzhpenn-se e kavan diboell ne c'helfen ket votiñ evit an den am eus kinniget (pe reoù all). --Belvar 28 Gwe 2009 da 16:57 (UTC)
===Ali Neal===
Ne welan ket tre perak e vefe dizingal an traoù. Marteze n'eo ket gwall sklaer ar pezh a dalv "degasadenn": bwezh ma kemmer un dra bennak e vez kontet evel degasadenn. N'eus ket a degasadennoù bihan pe vras; ingal int holl. Klasket em eus lakaat ur vevenn evit ma vefe dilennet merourion gant implijerion/ezed oberiant kentoc'h. Da lâret eo tud bet o labourat e-pad amzerig a-walc'h evit diskwel e ouzont penaos ec'h a en-dro ar raktres. Evel-se e vez graet dre vras.
Marteze eo re uhel ar vevenn, met ne gav ket din e vefe gwall diaes tizhout ur 500 kemm/degasadenn bennak dindan c'hwec'h miz. O c'hortoz a rin ur c'hinnig all a-zivout ar vevenn o tennañ d'an niver a degasadennoù neuze.
Ne welan ket perak e vefe diboell ivez chom hep gallout votiñ evit tud bet kinniget ganit, rak digor e oa ar ginnigadeg d'an holl implijerion/ez, met ne gav ket din e ranfke bezañ digor ar votadeg d'an holl, kea? Tud nevez deuet, da skouer, a c'hell chom hep kompren ervat petra e talv bezañ merour, pe zoken krouet e c'hellfe bezañ kontoù a-nevez a-ratozh-kaer evit gallout dilenn ar c'hannad-mañ'r-c'hannad. A galon, Neal 28 Gwe 2009 da 19:40 (UTC)
===Ali ifig===
Evidon-me n'eo ket an niver a desgasadennoù dre ret ur sign a oberiantiz a-berzh an implijerien. N'eo ket diaes kemm un nebeut gerioù war pennadoù a-benn kaout ur bern degasadennoù. E-giz ma wellan, an darn vrasañ eus ar pennadoù a zo pennadoù 2 linenn, ha da va soñj, an holl dud a zo gouest d'ober kement-se. Gouzout a ran e vo dibosupl din votiñ, da gentañ-penn, dre ma 'm eus bet kollet ar ger-kuzh eus ar gont-se e-pad mizioù, ha ranket em eus implijout re all pe skrivañ hep bezañ enrollet. Setu n'on ket paotr an degasadennoù, klask a ran kentoc'h ober pennadoù klok, hag a c'helfe servij en dazont. Ne blij ket din an doare "ober ar muiañ a bennadoù posupl", met soñjal a ran eo talvoudusoc'h sevel pennadoù klok hag a c'hellfe bezañ implijet en-dro gant skolidi, skolajidi, liseidi pe c'hoazh tud gour, p'o deus ul labour war tra pe dra. Kavout a ran un tammig diboell em bije gellet votiñ evit ma vije Kadwalan merour ur bloaz 'zo pe muioc'h, ha ne c'hellfen ket bremañ ken war zigarez n'em eus ket kemmet ur ger en ur 500 pennad bennak evit gellout en ober ^^. ifig 1 Here 2009 da 19:39 (UTC)

Arabat ankounac'haat: tud 'zo a gav dezhe gwell sevel pennadoù, tud all avat a gav dezhe gwellañ reizhañ ha klokaat penandoù bet boulc'het gant tud all... Diboell pe get, ret eo lakaat ur vevenn d'am soñj. Ne oa ket bet gwall frouezhus ivez ar votadeg diwezhañ war a welan ivez, ret eo hen anzav, rak daoust ha ma oa bet votet ht ha dilennet merourion nevez n'eus ket bet abaoe kalz muioc'h a verourion oberiant estregedon... Marteze eo un dra vat neuze adwelet mont-en-dro ar votadeg. D'am soñj eo poellek-tre bezañ dilennet ar verourion gant implijerion oberiant hag an doare nemetañ da diskwel hag-eñ eo oberiant un implijer bennak eo dre geñveriañ an niver a degasedennoù bet kaset da-benn gantañ abaoe m'eo bet enskrivet. Abalamour da se, da skouer, n'eus wikipedia ebet ma c'hell votiñ implijerion dizanv, daoust ha ma n'eo ket ret na tamm ebet bezañ enskrivet evit gallout kenlabourat.  Neal 1 Her 2009 da 18:57 (UTC)

: N'on ket lakaet diaes gant bevenn ar 500 pennad. Re hir ha re all kalz berroc'h am eus bet tro da sevel, diouzh an danvez eo. Beuzet gant traoù all er mare-mañ, setu perak n'on ket ken oberiant, alies e sellan memestra ouzh hor wiki-ni.--Ex-Smith 1 Her 2009 da 19:56 (UTC)

::Dres eveldon-me e gwirionez  Nral 2 Her 2009 da 11:56 (UTC)

:D'am soñj eo re uhel ar vevenn, pa weler tud evel Belvar pe Ifig (ha re all c'hoazh ?) a seblant bezañ komprenet mont en-dro hor wiki-ni hag  talvoudegezh roll ar verourien, ha ne c'hellont ket votiñ peogwir n'o deus ket tizhet an niver mat. Ouzhpenn e reont labourioù diazez evit hor wiki-ni, ar patromoù. D'am soñj ez eo mat an 3 miz evit bezañ sur ne vez ket krouet ar gont evit votiñ hepken. Neuze e kavan e vefe ret lakaat ur vevenn izel mat, tra ken evit bezañ sur eus o bolontezh vat. Dre m'o deus ur c'hleub wikipedia e soñj din e vint efedus e-pad ar vloavezh pad, neuze e soñj din e vefe poellek lakaat anezho da votiñ memestra. Petra soñjoc'h ? A galon --Y-M D 2 Her 2009 da 07:05 (UTC)
Ar c'hinnig orin bet graet evit votiñ a gavan uhel un tamm setu e ran (Y-M D) ur c'hinnig all, tost a-walc'h e chom deus an hini orin :
 Evit gallout votiñ e ranker:
* Bezañ enrollet war ar wiki brezhonek abaoe 3 miz d'an nebeutañ (da lâret eo a-raok ar 7 a viz Mezheven 2009), seblantout a ra din bezañ un elfenn redius a-walc'h dija ;
* Bezañ oberiant war ar wiki brezhonek, da lâret eo kaout 50 pe 75 degasadenn d'an nebeutañ, un doare arouezel eo kentoc'h, evit diskouez bolontezh vat an implijer ;
* Sinañ gant hoc'h anv-implijer/ez (lakait 4 zildenn ~ pe klikit war an eil voestig diwezhañ);
* Bez' e c'heller votiñ a-du, a-enep pe neptu
 Evit dont da vezañ merour e ranker: (aze ez hon a-du gant ar c'hinnig orin)
* Kaout 5 mouezh pozitivel d'an nebeutañ, da lâret eo votoù a-du;
* Tizhout d'an nebeutañ nebeutañ 75% eus ar mouezhioù pozitivel (da lâret eo hep kontañ nag ar mouezhioù a-enep na neptu)
Me gav din ez eo dija strizhoc'h da geñver ar reolennaoueg kozh a oa laosk tre :
* Bezañ enrollet war ar wiki brezhonek abaoe pemzektez a-raok deiz an dilennadeg da nebeutañ (da lavaret eo a-raok an 23 Genver 2006).
* Bezañ krouet ur bajenn implijer war ar wiki brezhonek, gant ur chomlec'h postel reizh
* Bezañ oberiant war ar wiki brehzonek dre vras
Roit o soñj war ar c'hinnig nevez-se, A galon --Y-M D 4 Her 2009 da 10:11 (UTC)
===Ali/Respont Neal===
N'on ket sur na tamm ebet e c'hell un den bennak kompren mont-en-dro ar wikipedia goude bezañ bet labouret abaoe tri miz nemetken... Ne lâran ket ne c'heller ket, nemet n'on ket me gwall sur... Ur c'harg a-bouez eo hini ar merañ. Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne? Ha d'am soñj n'heller ket lâret eo oberiant un den gantañ 50-75 degasadenn dindan 3 miz. Mont ha dont buanig a-walc'h e ra an dud ha d'am soñj e rankfe bezañ dilennet gant implijerion/ezed bet diswelet o deus c'hoant da venel ha da labourat. N'on ket a-nep reiñ mouezh da dud nevez-deuet na tamm ebet, na disfiz enne ivez, met pa denn da dilenn meurourion e kav din gwell ma vefe graet gant implijerion oberiant abaoe ur prantadig mat. Digor e chomo ar gaozeadenn-mañ betek ma vo bet klvet mouezhioù all ha ne vo ket digoret ar votadeg betek ma vo bet tizhet ur c'henemglev ledan pe ledanoc'h. A galon, Neal  (Kaozeal) 4 Her 2009 da 10:27 (UTC)

Klevet mat a ran ar pezh a lavarez din, prederiañ a ran un tamm hag e respontin (ma vez ezhomm ^^ ) . Petra 'vefe neuze ar vevenn a zegasadennoù a gavfez poellek ? --Y-M D 4 Her 2009 da 10:32 (UTC)

:Goude bezañ prederiet ha gortozet alioù all (n'eus ket bet kalz) eo gwir eo un tamm re nebeut ar c'hinnig am boa graet (degasadenn 50/75). D'am soñj eo re 500 neuze e kinnigfen 200 degasadenn evit gellout votiñ, seblantout a ra din bezañ un niver uhelik dija hag amzer en deus neuze an implijer anavezout wikipedia. Evit ober ar bilañs : ar pezh a ginnigan a zo rik ar memes tra eget Neal met e lec'h 500 degasadenn e kinnigan 200. A galon --Y-M D 8 Her 2009 da 06:16 (UTC)

::Un tammig re diwezhat d'am soñj evit ober un adkinnig bremañ. Chomet eo ar prosez-mañ da straniñ betek re dija d'am soñj ha savet eo a-du 6 den, te en o zouez, gant ar c'hinnig kent. Digoret e vo ar votadeg evel-se neuze arc'hoazh rak a-hendall ne vo fin ebet d'an istor-mañ. Ma vo ezhomm e c'hello bezañ kroget ur prosez nevez evit dilenn merourion nevez en dazont sel wezh mar bo ezhomm. A galon, Neal  (Kaozeal) 8 Her 2009 da 08:27 (UTC)

:::Ne peus nemet digeriñ ar votadeg warc'hoaz met c'hoant am boa resisaat un draig. An holl re o deus roet o ali o deus graet evit an dra fall, ma sellez mat eo evit an abegoù evit bezañ merour ha ket evit gellout votiñ. Lavarout a rez ez eo re ziwezhat, ma roan va ali ar mintin-mañ eo peogwir e oan o gortoz ali tud all, met n'en deus roet den e ali. Evidon e vefe bet tu gwelet-se buan met n'eo ket deuet an holl da gemer perzh, dipitus un tamm. A-du hon ganit pa lavarez e krog da vezañ hir an afer. Er fin ez hon dipitet un tamm, met prest da zigeriñ ur maread nevez en hor wiki-ni. Evit ma vo merourien nevez hag efedus evit reiñ ul lusk (hag ul lañs nevez ?) d'ar wiki. A galon --Y-M D 8 Her 2009 da 06:38 (UTC)

::::Gwir eo e oan faziet. Kuziet-spontus eo deuetar bajenn-mañ da vezañ... Gant 200 degasadenn hag ensrivet abaoe 4 miz a vefe mat dit, neuze? Mar asañtes e vo digoret ar votadeg a-benn arc'hoazh. Amzer o deus bet an holl da reiñ o soñj ha ma n'o deus ket graet eo peogwir ne gavont ket a-bouez hen ober. Tan de'i neuze. A galon, Neal  (Kaozeal) 8 Her 2009 da 13:17 (UTC)

:::::Mat eo, seblantout a ra reizh-tre din, tu 'vo kregiñ warc'hoaz. Gwir eo n'eo ket atav eus an dedennusañ seurt divizoù. Gant ar spi ma vo frouezhus an dilennadeg-se. A galon --Y-M D 8 Her 2009 da 12:02 (UTC)

Ali ha kinnig nevez, [[Implijer:Y-M D|Y-M D]]

Bet eo Meven o kabaliñ hiziv hag o kontañ pegen dizesk e oan, pezh zo re wir, hag o tiskuliañ ur wirionez all: merc'h e vijen d'am mamm. Ha goude? Biskoazh n'em boa klasket kuzhat, ha tamm mezh ebet ennon.  Bianchi-Bihan 2 Her 2009 da 15:50 (UTC)

stanket eo bet e gont outañ abalamour d'e emzalc'h e-pad tri miz ar wezh-mañ. Mar krog en-dro da c'houde e vo serret da vat ha da viken. Roll e degasadennoù amañ. Neal  (Kaozeal) 2 Her 2009 da 18:46 (UTC)

Ma skrivan ur gerig amañ eo peogwir hon bet souezhet un tamm gant an doare da gontañ ar vouezhioù. Pa voter neptu ez eus kement a bouez negativel eget pa voter a-enep, padal e seblant din pa voter neptu e vezer hanter a-enep hag hanter a-du. Da skouer pa 'm eus votet neptu evit Bihanchi-Bihan ne oa ket a-enep kren evit ma vefe merour, met ket a-du penn-da-benn kenebeut (ar skouer-mañ n'eo nemet ur skeudennadur hag arabat eo kemer re e kont eus piv 'vez kaoz, met ar mennozh) . Dre-se e rankfemp kermer ar vouezhioù neptu evel etre an daou all. Ouzhpenn-se unan hag a votfe neptu peogwir ne oar ket re pe n'eo ket sur eus e dibab a vefe kontet a-enep gant kement a bouez. Evit 1 a-enep e ranker kaout 3 a-du evit bezañ dilennet, ar pezh ne rankfe ket bezañ ar memes kempouez gant 1 neptu.  Ouzhpenn-se ez hon souezhet gant an nebeut a dud hag o deus displeget perak o deus votet tra-mañ tra. Dre ma 'z eus ur pouez kalz brasoc'h gant ar votoù a-enep (ha neptu) e kavfen reizh e vefe sirius ha prederiet an dibab. Dre-se ne vefe ket bet fall d'an dud a-enep reiñ un abeg. Gwelet 'm eus e vez lakaet ur pouez war an dachenn-se er wikipediaoù all. Setu un nebeut evezhiadennigoù. A galon --Y-M D 15 Her 2009 da 18:33 (UTC)

Komzet e oa e-pad pell diwar-benn an doare da gas ar votadeg en-dro ha deuet e oa an dud bet kemeret perzh er gaozeadenn (te dreist-holl) da dizhout ur c'henemglev. Da c'houde e oa bet lakaet e pleustr ar reolennoù, da lâret eo (evel ma c'heller lenn splann war ar bajenn stag ouzh homañ):

: "Evit dont da vezañ merour e ranker: 1) Kaout 5 mouezh pozitivel d'an nebeutañ, da lâret eo votoù a-du; 2) Tizhout d'an nebeutañ 75% eus ar mouezhioù pozitivel (da lâret eo hep kontañ nag ar mouezhioù a-enep na neptu)

Ne gomprenan ket tre neuze perak e c'hellfer bezañ souezhet gant an doare da gontañ ar votoù dre ma oa bet sklaeraet en a-raok penaos e vefent kontet.

Evit a sell ouzh abegoù an den-mañ-den ec'h eo gwir e vije gwell goût un tammig pelloc'h pere int. Ur wezh all avat e vije bet tu da lakaat an abegoù da ret evit gallout votiñ met ne oa ket bet kaoz eus an dra-se pa oa bet kaozeet diwar-benn mont-en-dro ar votadeg. Pa seller pishoc'h ivez e weler m'eo bet roet o abegoù ganin-me hag ivez gant Bianchi-Bihan ha gant den ebet all. Da lâret eo, nemet ma welfen-me fall, n'ec'h eus ket kavet mat te ivez reiñ da abegoù evit displegañ perak az poa votet a-du, a-enep pe neptu evit ar gannaded war ar stern...

N'eus reolenn start ebet war ar wikipedia-mañ evit an doare da gas en-dro votadegoù evit dilenn merourion/ezed nevez. Kemmet e c'hello bezañ ar reolennoù ar wezh a zeu neuze mar bez ezhomm (pe get).

A galon, Neal  (Kaozeal) 15 Her 2009 da 19:09 (UTC)

:Pa 'm boa eskemmet ganit evit mont en-dro ar votadeg, n'en em renten ket kont eus an digempouez a gas ar fed neptu hag a-enep a vefe kevatal. Met c'hoant am boa e vefe kemeret e kont ar pezh am eus stadet ar wechoù o tont setu perak e komzan eus-se bremañ (ur wech echu gant ar vot).

:Mod all evit abegoù vot-mañ vot, gwir eo n'am eus ket displeget atav. Evit Bianchi-Bihan em eus eskemmet gantañ war e bajenn kaozeal. Evit ar re all avat ne oan ket gouest dibab dre ma ne labouront ket re er mare-mañ nag abaoe ma 'z hon me amañ, setu em eus lakaet neptu (ha dre-se e kavan digempouez e vefe lakaet va ali eus tu an a-enep padal ez eo un ali etre). Dam displeget eo va dibab neuze.

:Te lavar n'eo ket strizh ar reolenn, n'on ket a-du penn-da-benn pa geñverier gant wikipediaoù all.

:N'eo ket grevus, amzer a-walc'h a vo da zivizout en-dro diwezhatoc'h.

:Labour vat ha kalon d'ar skipailh nevez a verourien.

:A galon --Y-M D 15 Her 2009 da 19:21 (UTC)

::N'em boa ket kemeret perzh er votadeg. Me 'gav din n'em boa ket droet da gemer perzh. Daoust da se, e kav din (un tamm evel YMD) ez eus tra pe dra da wellaat en doare votiñ. Ar pep souezhusañ eo gwelet eo kevatal talvoudegezh an "a-enep" pe "neptu" a-benn ar fin. Ha degouezhioù kamm a c'hell c'hoarvezout. Unan gant ur bern mouezhioù "a-du" (10 lakaomp) hag un "neptu" bennak (lakaet gant tud a soñje kentoc'h votiñ evel pa vefent o votiñ "gwenn") a c'hall lakaat unan bennak da vezañ korbellet. Hag un den n'en dije nemet 5 mouezh a-du (met "neptu" ebet) a vo dilennet.

::A-benn ar fin n'eus bet dilennet nemet ur merour ouzhpenn (ar pezh a ra 2 oberiant neuze bremañ). Treut eo c'hoazh. A-raok pell e vo dav klokaat ar skipailh-se moarvat. Un digarez da adwelet an doareoù votiñ.Trec'hlid mitonet 16 Her 2009 da 07:46 (UTC)

:::N'on re nec'het gant ar reolennoù-mouezhiañ a dorr din ma fenn, setu e lezan ar re ampart da respont: ma ne votje ket an dud e-lec'h votiñ neptu, en dro-mañ lakaomp, e vije kemm pe gemmig en disoc'h ? Bianchi-Bihan 16 Her 2009 da 07:59 (UTC)

::::Ur wezh all c'hoazh: lakaet e oa bet da dalvezout ar reolennoù mouezhiañ-se goude bezañ bet kaozeet hir diwar o fenn, dresit-holl gant YMD. Ar re ne oa ket a-du gant ar c'hinnig mont-en-dro n'o doa nemet kemer perzh er gaozeadenn ha reiñ o soñj. Souezhet-mik on avat gant an niver a dud bet labouret ken nebeud all war ar wikipedia-mañ a fell dezhe divizout piv eo an dud a raio war-dro ar raktres bet labouret warnañ baoe keit all gant meur a den graet strivoù bras pe vrasoc'h gante. Neal  (Kaozeal) 16 Her 2009 da 09:20 (UTC)

:::::Ya gwir eo e oa bet dibabet reolennoù evit ar votadeg-se (zoken ma gavan e oa diaes en em rentañ-kont eus an doare kontañ). Hag abaoe ma 'm eus roet va ali war un darvoud a seblante din bezañ diboell ha digevatal e peus adlavaret e oa bet dibabet ar reolennoù. Gwir eo. Met c'hoant am befe gouzout da ali dit-te war an dachenn-se memestra, me gav ez eo ur poent pouezus ha ne vefe ket fall e rofe ur merour (pe merourien) o ali. Mod all da geñver an dud nevez a ro o ali, me gav ez eo reizh a-walc'h memestra. Kenlabourerien nevez hiziv a vo amañ warc'hoaz ivez. N'eo ket ken diaes kompren mont en-dro hor wiki-ni ha neuze e c'helont bezañ gouest da gemer perzh (lod anezho). A galon --Y-M D 16 Her 2009 da 19:04 (UTC)

::::::Penaos e c'heller "kavout diaes en em rantañ kont eus an doare kontañ", evel ma skrivez, ma oa skrivet ken splann all kement-mañ: "Tizhout d'an nebeutañ 75% eus ar mouezhioù pozitivel (da lâret eo hep kontañ nag ar mouezhioù a-enep na neptu". E pelec'h emañ an dalc'h?

::::::Ar verourion n'o deus ket da reiñ o ali muioc'h evit an implijerion/ezed all. Kaozeet e oa bet diwar-benn an doare da gas ar votadeg war-dro e-pad ur prantadig hir a-walc'h ha deuet a-benn an dud a felle dezhe kemer perzh er gaozeadenn da dizhout ur c'henemglev, bet lakaet e pleustr da c'houde.

::::::Un ali personel am eus avat, bet roet ganin dija. Kalz re izel eo ar vevenn bet lakaat evit gallout mouezhañ d'am soñj: abalamour da vouezhioù tud 'zo gante nemeur a degasadenn eo ranket menel hep bezañ dilennet da verour an implijer bet savet ar niver brasañ a bennadoù gantañ ha bet o labourat abaoe pell-tre en un doare ingal ha start, daoust d'em emzalc'h a c'hell an neb kavout un tammig re rust a-wezhoù.

::::::N'o deus an dud nemet lenn ar reolennoù evit kompren petra a dalvez ur vot neptu a-raok mouezhiañ. Un afer atebegezh an hini eo. Grevus a-walc'h e kavan klemm da c'houde, peogwir e talvez eo bet roet ur vouezh da unan bennak hep kompren mont-en-dro ar votadeg... Gwashoc'h c'hoazh e kavan ivez klemm hep bezañ kemeret perzh er goazeadenn ha bezañ votet hep kompren da betra e talvez ur vot neptu, displeget ken splann ha tra.

::::::Ar wezhoù all eo bet kalz aesoc'h an dilennadegoù. Klasket e oa bet ober en un doare digoroc'h ar wezh-mañ, met ul labour spontus eo bet. War ar wikipedia e saozneg e vez digoret ar mouezhiadegoù gant ar verourion ha serret gante pa gav dezhe int manet digor amzer a-walc'h, hep kaozeal re diwar-benn an doare da gas en traoù war-dro. Klasket am eus ober evit ma vefe sklaer ha digor ar prosez ar wezh-mañ, met war a welan e kv gwell da implijerion/ezed 'zo klemm pa displij dezhe an disoc'h kentoc'h evit kemer perzh er c'hazeadennoù a-raok.

::::::Dipitet on me ivez un tamm gant an dilennadeg-mañ. N'eo ket gant an disoc'h on nac'het avat, met gant ar fed ma kav gwell da dud 'zo klemm da c'houde peogwir n'o doa ket lennet/komprenet mat ar reolennoù.

::::::N'em eus netra ken da lâret diwar-benn an afer-mañ, padet re bell d'am soñj dija. A galon, Neal  (Kaozeal) 16 Her 2009 da 19:30 (UTC)
===Kenderc'hel ganti===
Ur reolenn a zo brav met keit ma ne lakaer ket anezhi e pleustr eo diaes gwelout o efed.
Pa lavaren ali merourien eoan kentoc'h o soñjal enout dre ma 'z out an den a gemer perzh er gaozeadenn.
Un tamm souezhet hon gant meur a dra gant da respont, seblantout a ra bezañ komprenet fall va abegoù evit komz:
* Da gentañ e karfen gouzout ma 'z hon an hini a soñjez ennañ pa lavarez ez eus tud o klemm, ma vezañ an hini-se em befe c'hoant adlavar n'am eus morse lakaet disfi war an disoc'hoù (ha gelet 'm befe), ne oa ket pall va evezhiadenn. Ouzhpenn pa 'm eus roet va mouezh evit an dud e oa ennon ur soñj a seblant din bezañ poellek eus dasparzh ar vouezhioù
* Ouzhpenn pa roez da ali (hag a zo dieub eveljust) ne gomzez ket eus ar pezh a tiskouezan er penn-kentañ, neuze n'on ket va unan a lak ar gaozeadenn da vezañ hir ha difrouezhus
* Mat-tre eo e pefe klasket digeriñ ar mont en-dro, ne damallan ket tamm ebet da labour er c'hontrol, gouzout a ran mat n'eo ket aes bezañ ar merour nemetañ amañ (bremañ oc'h 2 neuze em eus spi e vo aesoc'h)
Ar pezh am boa c'hoant er pennkentañ ha oa klask digeriñ ur prederig pe d'an nebeutañ evit diskouez e seblante din bezañ ur mennozh fall (evit ar wechoù all) lakaat war ar memes live neptu hag a-enep en disoc'hoù. Marteze ne vin ket amañ pa vo digoret ur vot all, neuze e vo amañ ar pezh am eus stadet. Met evit ar poent e vezañ war hor wiki-ni ha n'eo ket raktreset mont kuit. Adlavarout a ran c'hoazh, ne lakan ket disfi war an disoc'hoù, met stadañ a ran un disingalded a ranker prederiañ evit ar wechoù o tont. Ha sklaeroc'h eo bremañ ? Setu, a galon --Y-M D 16 Her 2009 da 20:33 (UTC)

Ne gomprenan ket meur a dra bet skrivet ganit, da skouer: "Ur reolenn a zo brav met keit ma ne lakaer ket anezhi e pleustr eo diaes gwelout o efed". E gwirionez ne gomprenan ket na tamm ebet eus petra out o kaozeal amañ. Digoret e oa bet ur prantad-kaozeal evit sklaeraat mont-en-dro ar votadeg, bet kemeret perzh er gaozeadenn un nebeud tud ha neuze lakaet e plesutr ar reolennoù bet kaozeet diwar o fenn ha tizhet ur c'henmeglev.

Ur respont hollek an hini e oa. Estregedout ez eus bet o klemm, da skouer Trec'hlid mitonet...

Ne gomprenan ket tre penaos ez pije gellet "lakaet disfi war an disoc'hoù". Sklaer-tre e oa ar reolennoù ha sklaer ar pezh o doa votet an dud. Ne welan ket tre perak e vefe da disfiziañ neuze?

Skrivañ a rez: "Ouzhpenn pa roez da ali (hag a zo dieub eveljust) ne gomzez ket eus ar pezh a tiskouezan er penn-kentañ, neuze n'on ket va unan a lak ar gaozeadenn da vezañ hir ha difrouezhus". Reiñ a ris ma ali peogwir e oa bet goulennet ouhzin, a-hendall n'em bije ket graet. Ne gomprenan ket peurrest ar frazenn avat.

E gwirionez n'eus ket daou verour: seizh ne lâran ket. Ar wezhoù all e oa bet votet d'am soñj un tammig re brim ha neuze e oa bet dilennet merourion a vana hep bezañ oberiant na gwezh ebet evit lod anezhe. Setu ar pezh am boa klasket chom hep ober ar wezh-mañ ha d'am soñj eo bet dilennet ur merour nevez a c'hellfer fiziout ennañ evit kas an traoù war-raok en un doare efedus.

Ne welan ket penaos e c'hellfer lakaat da votoù pozitivel votoù neptu...

Achu ganin. Ur pennad-skrid am eus da beurachuiñ´ha labour all c'hoazh a-leizh chomet war ar stern abalamour d'an dilennadeg-mañ. Neal  (Kaozeal) 17 Her 2009 da 09:31 (UTC)

:War a seblant n'hon ket bet sklaer em zisplegadenn adarre, klask a rin ober simpl (dre ma 'z eo eeun-tre ar pal am boa).

:Pa lavaran : "Ur reolenn a zo brav met keit ma ne lakaer ket anezhi e pleustr eo diaes gwelout o efed" em eus c'hoant lavar n'eo ket anat atav en em rentañ kont eus disoc'hoù pleustrek eus ur reolenn (met n'eo ket aze ar pouezusañ). Ouzhpenn-se ne baouezan ket da lavar ez hon a-du eo bet tizhet ur c'henemglev hag n'emaon ket o klask lakaat reuz (n'eo ket ar pal klemm met lakaat war well un elfenn a seblant din diboell).

:Seblantout a rez kavout hir ar gaozeadenn-mañ (ha gwir eo, a-du hon ganit), met pa peus roet da ali (am boa goulennet gwir eo) ne peus ket re respontet d'am evezhiadenn orin da geñver a-du/neptu/a-enep. Dre-se ne sikour ket da gas ar preder, na da lakaat da echuiñ buan. Evel ma lavarez e peus traoù all d'ober, ha me ivez eveljust.

:Diverañ a rafen va mennozh orin gant : n'eo ket poellek en defe ur vot neptu kement a bouez negativel eget ur vot a-enep, evidon e rankfe ur vot neptu bezañ etre a-du hag a-enep. Ken simpl a se e oa va evezhiadenn orin, hag adarre e lavaran n'em eus ket c'hoant liammañ gant ar votadeg-mañ, met ur preder a garfen kas evit ar wechoù o tont.

:Ha sklaeroc'h eo ? N'eus ket a gudenn da gaout d'am soñj, just un eskemm. A galon--Y-M D 17 Her 2009 da 10:26 (UTC)

::Da gentañ-holl e oa sklaer-tre an doare da gontañ ar votoù neptu. Ne oa ket bet komprenet gant lod, a c'hell bezañ, met sklaer e oa an displegadenn atav. Ne welan mod-ebet da gontañ votoù, nemet ma vefe daouhanteret ar votoù neptu (1 vot neptu = un hanter vot a-du mui un hanter vot a-enep) pe c'hoazh chom hep kontañ anezhe. Ne gavfen ket gwall beoellek nag an eil doare d'ober nag egile, rak daouhanterañ ar votoù ne gemmfe ket an disoc'h hollek d'am soñj ha bne vefe ket reizh chom hep kontañ votoù bet roet gant an implijerion, da lâret eo lakaat da gevatal votoù neptu ha votoù null. Din-me eo reizh-kenañ kontañ ar votoù neptu evel votoù nann-pozitivel. Neal 17 Her 2009 da 10:47 (UTC)

:::A-du hon pa lavarez ne vefe ket reizh chom hep kontañ ar vouezhioù neptu. Padal e gavfen poellekoc'h daouhanterañ ar votoù neptu (neptu a dalvez hep tu, gant an doare a-vremañ n'eo ket neptu dre m'en deus pouez un a-enep). Dre vras ne voter ket neptu pa vezer a-enep, kentoc'h pa vezer etre pe ne ouezer ket, neuze e vefe poellek e talvezfe etre ivez en doare kontañ. Lavar a rez : "daouhanterañ ar votoù ne gemmfe ket an disoc'h hollek", ha roll an neptu a vefe kemm an disoc'h ? , amañ-mañ an a-enep. Pe mod all e vefe un diskoulm lakaat nemet a-du hag a-enep, peogwir en doare a vremañ ne wellan ket re talvoudegezh neptu, er c'hontrol e kavan eo touellus. Laouenn hon ez afe an diviz war raok, dindan nebeut amzer omp bet war raok muioc'h eget abaoe ar pennkentañ, ne oamp ket en em gomprenet a seblant din, mat eo bremañ ha plijus eo. Trugarez --Y-M D 17 Her 2009 da 11:10 (UTC)

Dispredet eo ar merkoù HTML <font color="green"><BIG><center> ; ne c'hallan ket reizhañ rak morailhet eo ar bajenn. Diskouezezet eo ar fazi amañ --Patroller engineer (kaozeal) 7 Gen 2022 da 14:44 (UTC)

https://br.wikipedia.org/wiki/Kaozeadenn Wikipedia:Kumuniezh/votadeg evit merourien Gwengolo 2009


Kaozeal:Kanol Naoned-Brest

Ar ganol eus Brest da Naoned, e brezhoneg gwir. (Implijer dizanv)

Mat e vefe displegañ abalamour da betra n'eo ket mat Kanol Naoned-Brest (a gaver da skouer war gartenn Breizh Ofis ar Brezhoneg) pa vez cheñchet an titl evel-se. Ha n'heller ket lavaret "Hent Kemper-Brest" eta? ret eo ober bepred gant Hent eus Kemper da Vrest? Ha perak ez eus bet graet gant Kanol Il ha Renk ha neket gant ar Ganol a ya eus an Il d'ar Renk pe Kanol eus an Il d'ar Renk? Ha divadezet e vo ivez an droienn Brezel 39-45 evit ober gant ar brezel eus 1939 da 1945?--Trec'hlid mitonet 18 Gou 2010 da 08:14 (UTC)

:Mat e vije paouez da lakaat dibaboù an Ofis da zibaboù santeloc'h eget re ar geriadurioù ha yezhadurioù, ha kaout soñj emaomp en un holloueziadur. Pep hini a c'hall lavarout evel ma kar, el lec'h ma kar, gant neb a gar. Met en un holloueziadur eo mat klask bezañ difazi: Pelec'h emañ ar fazi e-barzh Kanol eus Naoned da Vrest? Ne welan ket. E-barzh Kanol Naoned -Brest ne welan ket brezhoneg mat. Evit ar pennadoù all meneget n'eo ket amañ emañ al lec'h da gaozeaml anezho, met:

:*Kanol an Il hag ar Renk eo ar stumm reishañ hervezon, ha Kanol Il ha Renk ne glot ket gant yezhadur ar brezhoneg. Bremañ, lakaat un anv e brezhoneg yac'h n'eo ket divadeziñ.

:*Brezel 39-45 zo sur-mat brezhoneg yac'h da dud zo, me 'gav gwelloc'h hag holloueziadureloc'h Eil brezel-bed evel amañ. Gortozomp alioù all. Bianchi-Bihan 18 Gou 2010 da 10:27 (UTC)

::Ne'z peus ket respontet da c'houlenn ebet, na prouet netra. N'eo ket un doare da lakaat un holloueziadur da vont war-raok.--Trec'hlid mitonet 18 Gou 2010 da 19:06 (UTC)

:::Adlakaat a ran an doare kentañ eus an titl a ziskouez bezañ reizh ken ne'z eo. Gwelomp ar pezh a lavar an arbennigourien. Herve Bihan, kelenner skol-veur, en e dezenn doktorelezh diwar-benn steranvadurezh Breizh (arbennikoc'h n'eus ket) a ra pajenn 492 gant Kanol Naoned-Brest ("Alies, tro-dro da Gerne uhel hon eus kevet kanol gourel da envel Kanol Naoned-Brest"). Kavet e vez ivez "Kanol Naoned-Brest" en ur geriadur dave evel hini an Here (p.676a). Hag evel m'en deus respontet ar cheñcher titl war boent ebet eus ma goulennoù na displeget petra oa fazius en titl ec'h adlakaan an titl evel ma oa da gentañ.--Trec'hlid mitonet 18 Gou 2010 da 19:57 (UTC)

:D'am soñj em boa respontet da bep poent.

Ar ganol eus Brest da Naoned zo reizh hervez ar yezhadur, ken reizh hag an hent eus Perroz da Lannuon, keta? Neuze eo holloueziadurel: lavaret e vez, ha reizh eo. Ma n'eo ket, ne gavi ket diaes da brouiñ. Gortozomp da zisplegadenn eta.

Kanol Naoned-Brest ? Evel Iliz Lambaol-Gwitalmeze? Anavezet eo Lambaol-Gwitalmeze, Naoned-Brest n'eo ket. Met ma'z eo ken reizh an anv Kanol Naoned-Brest ha ma lavarez ne gavi ket diaes da brouiñ ivez.

Kanol Il-ha-Renk n'eo ket bet "klevet alies tro-dro da Gerne-Uhel" gant den ebet, neuze n'eo nemet un ijinadenn dizanv savet en ur burev bennak.

N'eo ket trawalc'h gwelout ger nag anv moulet, e skrid pe gartenn, skridoù an Ofis pe re all, evit ma vijent reizh en desped da reolennoù ar yezhadur.

Brezhoneg mat a c'haller gortoz gwelout en un holloueziadur.

Ma vez ret ober ul listenn eus an traoù iskis a'r seurt-se, ha klask ar fazioù pe dislavaroù en embannadurioù zo, e vo fentus. Ha kriz.

Div skouer nemetken:

*E Geriadur an Here, kement-mañ: Silañ ar yod dre lost he hiviz: na sellet tamm ouzh ouzh an dispignoù. Ar c'hontrol eo.

*E paperioù an Ofis: an droienn da live, implijet stank, poent zo bet, evel amañ:  memes tra e chomer kalz ivez d’al live sikour ar c’hevredigezhioù. Bianchi-Bihan 18 Gou 2010 da 20:25 (UTC)

E brezhoneg, evel e galleg, e lakaer peurliesañ ar ger hirañ er fin evit ma vo kempouez : pebr hag holen, propr ha kempenn, yac'h ha dibistig...
--86.214.3.215 21 Gou 2010 da 07:49 (UTC)

... kriz ha kalet, mat hag echu, ... Met un enepskouerig bennak a c'hallfed kaout marteze: joaus ha gae, ... Bianchi-Bihan 21 Gou 2010 da 08:40 (UTC)


Kaozeal:Kevadegezh ha treadegezh

Lenn a ran: diwar ar ger "kead" deveret eus ar rakger ken- hag eus ar ger "oad". Neuze ne gomprenan ket : perak n'eo ket savet ar ger diwar kenoad, a zo er geriadurioù? Perak distresañ ar gerioù brezhonek?  da virout a gompren ur ger a vije re aes a-hend-all? Bianchi-Bihan 2 Gwe 2009 da 05:57 (UTC)

Opala: troet keadegezh da gevadegezh. Re vuan e ya emdroadur ar brezhoneg. Bianchi-Bihan 13 Gwe 2009 da 17:14 (UTC)

:Un den dianv en deus graet un adkas en abardevezh-mañ eus ar bajenn gozh betek an hini-mañ, displegañ ra ar cheñchamant anv marteze (n'am eus ket lennet ar penndad ha n'anavezan netra war an danvez, neuze n'on ket gouest da sikour muioc'h), digarez. A galon --Y-M D 13 Gwe 2009 da 17:21 (UTC)

Lenn a reer : Savet eo ar ger kevadegezh diwar ar ger kevad deveret eus ar rakger kev- hag eus ar ger oad, o talvezout er yezh pemdeziek « eus an hevelep oad » evit daou zen (alese kempred, eus an hevelep mare). Faltazi rik. Savet eo diwar ar ger kembraek cyfadeg ([]), hag a dalv  eus ar memes mare, rak adeg a zo mare e kembraeg. Ha oad zo oed e kembraeg. Bianchi-Bihan (kaozeal) 10 Ebr 2017 da 05:07 (UTC)

E pe c'heriadur e kaver ar ger kevad ? Bianchi-Bihan (kaozeal) 10 Ebr 2017 da 16:48 (UTC)

:Faziet out, n'eo ket kevad a ranker klask — ur ster nann yezhoniel zo d'ar ger-se, a gaver e Devri ; kevadegezh end-eeun zo e geriadur Ménard evit fr. synchronie, e-kichen kevadegelezh ; da fr. diachronie e kaver treadegezh evel-just. Ha diwar labourioù SADED e teuje an daou dermen ? — 90.32.240.64 10 Ebr 2017 da 17:05
Kevadegezh zo re verr : kevadelegezhelegezh a vefe reishoc'h. Bianchi-Bihan (kaozeal) 10 Ebr 2017 da 18:25 (UTC)


Kaozeadenn Implijer:Gad

Kemm anvioù evel-se ne vez graet hep  ali ar re all. Bianchi-Bihan 2 Gwe 2009 da 06:25 (UTC)

N'eo ket mat lakaat stumm brezhoneg an aozerien da stumm diazez war ar wiki brezhoneg ? Din-me e vefe d'ober evit skrivagnerien all c'hoazh, gant adkasadennoù. Aesaat a rafe ar c'hrouiñ liammoù. Gad 14 Gwe 2009 da 16:00 (UTC)

Adkaset eo bet an tabut a-ziwar anv Kalaika war ar bajenn gaozeal-se :
http://br.wikipedia.org/wiki/Kaozeal:Galiza


Kaozeal:Roparz Hemon

Hello,
Please excuse me for writing in English - unfortunately, i don't know Breton.
If you know English and have a little spare time, please see my comment at :en:Talk:Roparz Hemon. It would be very nice if you could improve the article in English using the sources cited here, because they seem more reliable.
Thanks in advance. --Amir E. Aharoni 5 Gwe 2009 da 17:27 (UTC)

Adaozet e 'm eus al lodenn a-zivout e vuhez. Chom a ra din da binvidikaat an hini a-zivout e vuhez a harluad hag e varv ha da adkempenn kinnig e vennozhioù koulz hag eroueziadur e stil hag e oberenn.--Fabrig Coupechoux (kaozeal) 14 C'hwe 2014 da 23:12 (UTC)

'M eus aon ez eus ur bern skeudennoù amañ hag a zo bet lakaet hep kaout ar gwir-aotren.--Trec'hlid mitonet (kaozeal) 16 C'hwe 2014 da 16:02 (UTC)

Re wir ! N'eus ket eus ar restroù

Roparz Hemon krennard.jpg,

Sinadur Roparz Hemon.jpg,

Mordier, Vallée, Elies, Hemon.jpg,

Roparz Hemon 02.jpg,

Roparz Hemon 01.jpg,

Bilhed 20 lur RH.jpg,

Meurlarjez.jpg,

Kleier Eured.jpg,

Ur Breizhad oc'h adkavout Breizh.jpeg,

La radio en langue bretonne.png

e Wikimedia Commons.--2A01:CB08:8BB7:F100:5C60:57C8:EB27:4F68 6 Mez 2022 da 09:43 (UTC)

Er pennad e c'haller lenn ar frazenn « Harzet ha prizoniet e voe e penn-kentañ miz Genver 1945. », disheñvel a-walc'h diouzh ar pezh a voe skrivet gant  Henri Fréville e-barzh Archives secrètes de Bretagne, 1940-1944, Édilarge S.A. - Éditions Ouest-France, Rennes, 2004-2008, pp. 169-170 : « Au début de mars, l'angoisse sourd de toutes parts dans la population de la petite cité universitaire [Marburg] où, le 28 mars, les troupes américaines arrivent ; le 31, il s'enfuit, à pied, en direction de la France, sans but précis ; il se fait bientôt arrêter par une patrouille américaine près de Limburg-an-der-Lahn. ». Gwellañ soñjoù.--2A01:CB08:8BB7:F100:BD6D:4AA8:4FF3:8D51 5 Mez 2022 da 16:30 (UTC)


Kaozeal:Iparralde

War a welan e lakaer un diforc'h ar wikipedia euskarek etre :eu:Hegoalde ha :eu:Hego Euskal Herria diouzh un tu hag etre :eu:Iparralde ha :eu:Ipar Euskal Herria diouzh an tu all. A-hendall e vefe mat, marteze, menegiñ an diforc'h politikel a gaver alies etre implij an eil stummoù hag ar re all (par d'an diforc'h-implij etre "Euskadi" hag "Euskal Herria"). N'eus, me 'gav din eo ar stummoù "Iparralde" hag "Hegoalde" ar re implijetañ/brudetañ evit envel bep ur pennad hollek diwar o fenn (da lâret eo hep diforc'hañ etre "Hegoalde" ha "Hego Euskal HErria". A galon, Neal  (Kaozeal) 6 Gwe 2009 da 08:30 (UTC)

Ne lakaer kemm ebet. Lenn mat.Bianchi-Bihan 6 Gwe 2009 da 08:43 (UTC)

::A-du gant Neal, un diforc'h zo, implijout un eil tro-lavar pe eben n'eo ket neptu deus ar pezh a sell ouzh ar politikerezh, evel gant Euskadi hag Euskal Herria. Ma ne zibabomp ket ober gant pep ger e bajennad, ar gwelañ vefe moarvat ober gant Iparralde hag Hegoalde evit an titloù. A galon. --Arko 6 Gwe 2009 da 10:03 (UTC)

:::Ur c'hemm a lakaer dre ar fed ma gaver pennadoù disheñvel ha n'eo ket adkasoù nemetken... Diouzh an tu all, d'am soñj n'eo ket gwall boellek ober gant "Ipar Euskal Herria" evit titl ur pennad pennañ (kaset diwar "Iparalde") diouzh un tu met gant "Hegoalde" (adkas ebet diwar "Hego Euskal Herria") diouzh an tu all. E Stad Spagn d'an nbeutañ e tiforc'her etre "Euskadi" (anv ofisiel) hag "Euskal Herri" (implijet gant HB, h.a.) hag ivez "Euzkadi" implijet gant PNV/EAJ... D'am soñj e kaver an hevelep diforc'h etre "Hegoalde" hag "Hego Euskal Herria" ivez... Neal  (Kaozeal) 6 Gwe 2009 da 10:20 (UTC)

::::Pajennoù digejañ eo ar pennadoù "Hegoalde" en euskareg, dibabet gante ober gant "Hego Euskal Herria" evit ar pennad pennañ. Un dibab politikel an hini eo. N'on ket a-enep sevel a-du gnt an dibab politikel-se, met ret e vefe sklaeraat ar fed m'ez eo anezhañ un dibab politikel d'am soñj, dreist-holl m'eo anezhañ ar stumm nebeutañ implijet/anavezet e yezhoù estreget an euskareg d'am soñj-me ivez. --Neal  (Kaozeal) 6 Gwe 2009 da 10:24 (UTC)

Kantadoù ha kantadoù liammoù Iparralde a zo a-hed ar pajennoù (evit pajennoù ar c'humunioù, ar c'hantonioù paneveken), pa zlefen kas da Ipar Euskal Herria, ar memes tra evit Hegoalde hag Hego Euskal Herria. Ha talvoudus eo digemmañ ha kaout 4 fajenn e-lec'h 2, ha kaout rouestl liammoù forzh pegement? N'on ket sur.--Trec'hlid mitonet (kaozeal) 28 C'hwe 2014 da 11:36 (UTC)


Kaozeadenn Implijer:Bran~brwiki

Krediñ a reer e c'hellfe bezañ implijet ar gont-mañ evit margodenniñ. Difennet groñs eo margodenniñ ha goulennet eo bet gwiriekaat IP ar gont-mañ. Stanket e vez diouzhtu ha da viken an holl gontoù implijet evit margodenniñ hag an IPoù liammet oute. Neal  (Kaozeal) 13 Gwe 2009 da 08:47 (UTC)

This account has been renamed as part of single-user login finalisation. If you own this account you can log in using your previous username and password for more information. If you do not like this account's new name, you can choose your own using this form after logging in: . -- Keegan (WMF) (talk)
 19 Ebr 2015 da 02:47 (UTC)


Kaozeal:Galiza

(eilet diwar: Kaozeal:Kalaika hag eskemmoù war http://br.wikipedia.org/wiki/Kaozeadenn_Implijer:Gad)

Ur fazi splann eo ar ger-se, goulennet em eus e ziverkañ. Bianchi-Bihan 13 Gwe 2009 da 17:58 (UTC)

N'eus ket ur fazi tamm ebet eus ar stumm-mañ: "Kalaikia" a gaver e geriadur Vallee, ha dindan pluenn aozerien evel Youenn Drezen. N'eo ket savet diwar ar stummoù "Galicia" pe "Galiza" a vez graet gante e kalaikeg er mare a vremañ hag a zo deveret eus al latin GALAECIA, hogen eus ur stumm kent : hini anv ar geoded rakroman Kalaikoi / CALAICI he deus roet hec'h anv d'ar vro hag ar stumm latin kentañ CALAECIA. Ar stumm Kalaika, mistroc'h hag aesoc'h da zistagañ moarvat, a zo an hini a vez graet gantañ gant K. Kedez. Savet eo e doare hini Valee, war-bouez an dibenn. Daou dibenn disheñvel a gaver e Kalaikeg a vremañ ivez, nes kontañ an henstummoù a vez graet gante a-wezhioù gant lenneien ar c'halaikeg. ("Armórica galaica" a gaver, lakaomp dindan bluenn Claudio Rodríguez Fer — "galaica" implijet aze evel anv gwan da heñvelster "galega" hogen gant un arliv disheñvel.) Da envel ar vro a vremañ eo bet implijet ar stummoù Kalaikia ha Kalaika gant ar skrivagnerien, ha n'eo ket da envel ar Proviñs roman hepken. N'haller ket diverkañ eus ar yezh ar stummoù bet implijet gant brasañ skrivagnerien ar brezhoneg. Gad 14 Gwe 2009 (UTC)

:Da gentañ-holl e vefe gwell sinañ ar pezh a skriver. A-hendall e vefe ret anzav e c'hellfe faziañ skrivagnerion 'zo, kea? Daoust ha ma c'hellje bezañ bet implijet tra pe dra war an dachenn lennegel n'eo ket abalamour da se ma rankfe lakaat da vat war an dachenn skiantel/holloueziadurel. Disheñvel-krenn eo "Galiza" diouzh "Gallaecia". Pe marteze e vefe ret ivez ober gant "Lutetia" (brezhonekaet "Loutetia"?) hag "Albion"?? Diverket eo bet adarre gant an adkas doubl bet krouet war un dro. Mar fell dit menegiñ ar stumm-mañ e korf ar pennad "Galiza", gra evel-just, en ur reñ an daveoù a fell dit. Mar vo adsavet ar pennad adarre ganit gant an hevelep titl e ranko bezañ stanket da IP. A galon, Neal  (Kaozeal) 14 Gwe 2009 da 10:31 (UTC)

Digarezit ma n'am eus ket sinet ar gaozeadenn a ziwar Kalaika : n'am boa ket kavet penaos en ober. hogen dindan va anv implijer Gad am eus savet al linnennoù am eus skrivet er gaozeadenn. Aes deoc'h gouzout eta n'eo ket dre guzh am eus graet. Chom a ran nes kompren perak ne vefe ket degemeret da adstumm stummoù lennegel a zo diazezet mat e skridoù skrivagnerien a-bouez en hor yezh. Unan a lenno Youenn Drezen, lakaomp, hag a glasko titouroù war ar vro emañ o komz diouti, perak ne gavfe ket ? Daou anv a zo da c'halaika e Kalaikeg. Ha chalus e vefe he defe ar vro-se meur a hini e brezhoneg ? Gad 14 Gwe 2009 da 13:00 (UTC)

:Da gentañ-holl: bez' e c'hell pep implijer/ez krouiñ meur a gont disheñvel, met n'hall ket o implijout evit margodenniñ. Mar bez implijet ar gont-mañ'r-gont evit margodenniñ e rank bezañ serret an holl gontoù liammet outi. Ne gomprenan ket perak ec'h eus krouet kement-se a gontoù? Iskis e kavan goût krouiñ kontoù ha chom hep goût sinañ... Da eil, ne denn ket an afer-mañ d'ar fed m'ac'h on chalet me gant Kalaika pe get, met ret eo derc'hel soñj eus ar pennaennoù diazez, en o zouez: n'eo ket ar wikipedia ur geriadur (ul lec'hienn resis all ez eus). Mar fell dir menegiñ ar stumm "Kalaika" e korf ar pennad "Galiza", kudenn ebet. Arabat avat adsevel ar pennad-se bet diverket dija ha ne oa anezhañ nemet un adkas (hag un adkas doubl goude bezañ bet adsavet ganit ar wezh diwezhañ). Da drede, arabat kemmañ "Galiza" e "Kalaika" e korf pennadoù all evel m'eo bet graet dija. Neal  (Kaozeal) 14 Gwe 2009 da 11:16 (UTC)

::Pet meneg a gaver eus Kalaika e brezhoneg? Unan gant youenn Drezen? Pet all eus Kalaikia? 193.52.64.243 14 Gwe 2009 da 11:25 (UTC)

:::*A-du gant Neal: ar stummoù lennegel zo un dra a c'hall bezañ lakaet er pennad, n'eus ket d'ober anvioù pennadoù ganto.

:::*Kalaika a vije neuze ur stumm ijinet gant Kouli Kedez? N'eo ket abeg a-walc'h d'e lakaat da anv ur pennad. Ma vije savet ur pennad evit kement ger ijinet gant KK  ne vije ket un holloueziadur ken met ur geriadur lennegel, a c'hall bezañ graet er-maez eus hor wiki-ni.

:::*Kalaikia zo bet ijinet gant Vallée, ne vez ket implijet ken, mat pell zo.

:::*Ar pennad "Gallaecia" avat a chom da grouiñ.

:::Bianchi-Bihan 14 Gwe 2009 da 12:44 (UTC)

"Kalaikiad" a gaver e Sizhun ar breur Arturo gant Youenn Drezen (p.24 ademb. Al Liamm, 1990 — embannadur kentañ Al Liamm 1949), diwar stumm diazez Kalaikia a gaver e geriadur Vallee eza. Kalaikia c'hoazh dindan bluenn P. Drenez en ur pennad bennak a-ziwar Manuel María.  An adstumm Kalaika a vez graet gantañ gant Kedez a zo stummet ken mat all. Evit envel ar vro a vremañ eo bet implijet ar stummoù-se ha neket evit ar rannvro roman. Mar fell da unan ober un diforc'h etre "Galaecia" ha "Galicia" e c'hello atav ober gant ar rakger hen- pe gant an anv latin m'emañ o komz eus ar proviñs roman. N'on ket bet o klask pelloc'h met gall a rafot ober : Valee, Hemon, Drezen : trawalc'h evit prouiñ un implij lennegel, ha koshoc'h an implij-se eget hini ar stumm "Galiza" e brezhoneg. Met gall a rafec'h enklask pelloc'h hag e vefe kavet skrivagnerien anavezet sur. Mat eo degemer stummoù nevez, met n'emeur ket o vont da gorbellañ hor lennegezh evit-se, a gav din, ha lakaat pozioù hor lenneien wellañ da vezañ "fazioù", alato! Bremañ m'eo lañset brav an tabut er stumm a zoare, mar plij ganeoc'h lemel an evezhiadenn displijus a zo bet lakat e lein ar bajenn-mañ. Ho trugarekaat en a-raok.Gad 14 Gwe 2009 da 15:55 (UTC)

Eus peseurt kontoù ken niverus-se emaoc'h o kaozeal? Gad 14 Gwe 2009 da 16:03 (UTC)

:N'eo ket "Galiza" ur stumm nevez: degemeret eo bet e brezhoneg diwar unan eus an daou stumm galizek orin ofisiel "Galiza" (hag ivez "Galicia" o klotaat gant ar spagnoleg) dres evel m'eo bet degemeret, pe a rankfe bezañ degemeret d'am soñj-me d'an nebeutañ, stummoù ofisiel all evel, da skouer, Mumbai kentoc'h evit Bombay daoust ha ma c'hellje bezañ bet graet nouspet gwezh gant ar stumm Bombay el lennegezh vrezhonek. Faziañ a c'hell ar skrivagnerion, ha d'am soñj eo ur fazi en doa graet Vallée oc'h ijinañ ar stumm brezhonekaet-se ha neuze e lakaat da vezañ kevatal ouzh ar vro a-vremañ. Ha goût a ouie pe hini eo anv ar vro e yezh ar vro-se? A galon, Neal  (Kaozeal) 14 Gwe 2009 da 14:33 (UTC)

Bez ez eus eus Galiza ur stumm nevez e Brezhoneg. Gant Roparz Hemon (emb. Al Liamm, 1978) e vez kavet Kalaikia ivez. Hogen gant Roparz Hemon adwelet gant Ronan Huon (emb. Al Liamm 1998) e kaver Galikia evit "Galicie" (Polska) ha Galisia evit "Galice", diouzh ar stumm ofisiel nemetañ e kalaikeg er mare-se (betek 2003, 'm eus aon). Er roll anvioù divoutin e kaver Galiza avat. Moarvat ne oa ket poellek-tre reizhadennoù R. Huon... N'eo ket ur fazi o deus graet Vallee, Drezen, hag Hemon, un dibab ne laran ket. Gall a raer ober dibaboù all, met n'haller ket lakaat da fazi an dibab bet graet gant brasañ skrivagnerien ar yezh kalz a-raok d'ar stumm lakaet da stumm reizh nemetañ ganeoc'h degouezhout en hor yezh. Met piv oc'h c'hwi, Neal, evit lakaat ho tibaboù broadelour a-us eus re hor lenneien pouezusañ ? Pennreizher ar Wiki ? Petra eo a gont avat : lakaat ar ouiziegezh da vont war raok er rouedad pe lakaat ar stummoù lakaet "reizh" ganeoc'h da vezañ trec'h, ha pa vefe a-enep d'an hengoun lennegel, d.l.e. a enep ar sevenadur ? Gad 16 Gwe 2009 da 14:24 (UTC)

:Ya, ne oa ofisiel e galizek nemet ar stumm spagnolekaet "Galicia" betek ma oa bet adwelet reolennoù-skrivañ ofisiel ar yezh. Ha neuze? "Galiza" eo ar stumm hengounel ha koshoc'h, implijet ez-istorel gant ar galizeg-portugaleg hag abaoe atav gant ar portugaleg unvan.

:Piv on-me, a c'houlennez. Aes-tre: unan eus ar verourion (an hini oberiant nematañ abaoe un frapadig) hag ivez ar bureviad nemetañ. Ha penaos on deuet da vezañ? Dre vouzhiadeg. Da lâret eo eo bet fiziet ennañ gant an darn-vrasañ eus an implijerion/ezed kas da-benn kargoù ur merour: en o zouez doujañ d'ar pennreolennoù (da skouer, n'eo ket ar Wikipedia ur geriadur).

:Kudenn ebet evit mennegiñ ar stumm "Kalaika" e korf ar pennad "Galiza", implijet ar stumm-mañ evit titl ar pennad pennañ peogwir eo hemañ an hini e vez implijet hiziv gant an darn-vrasañ a dud er yezh unvan (stumm kavet e geriadur An Here, da skouer)

:Arabat mont re ball ganit. Prest on da gaozeal ha da selaou arguzennoù a bep suert. Berr eo deuet ma fasianted en amzer-mañ, avat, ha stanket e vo an implijerion/ezed a gav dezhe gwell tagadennoù personel. Da lâret eo, broadelour pe get, n'en deus ma savpoent politikel netra da welet gant an tem-mañ. Lakaet out bet war evezh dija evit da emzalc'h (ha n'eo ket abalomour d'ar fed ma tibabez ober gant an eil stumm pe egile, moarvat). Neal  (Kaozeal) 16 Gwe 2009 da 13:22 (UTC)
Un ali personel eo lavarout eo stummet mat ijinadenn KK, Kalaika. Ne gavan ket. Ma vije ken mat ne savje kudenn ebet. Gwelloc'h e kav an dud ober gant an anv a vez implijet gant tud ar vro-hont, e-lec'h gant un anv latin damvrezhonekaet. Sed ar wirionez. Neuze, laoskomp ar stummoù lennegel personel er skridoù lennegel, menegomp anezho en ur rannbennad, gant an daveoù resis, hag echu dre eno. Bianchi-Bihan 16 Gwe 2009 da 13:31 (UTC)

:A-du ganit. Neal  (Kaozeal) 16 Gwe 2009 da 14:31 (UTC)

N'eo ket seder an tabut, a welan. Evidon-me ne vagan ket ho tispriz evit hor lenneien, skrivagnerien ha yezhoniourien hag o dibaboù (na anvfen na fazioù na ijinadennoù. Padal ez eo arabat tagañ, kea... Un nebeut resisadennoù avat. 1. An termen "Galicia" a zo testenniekaet mat e yezh Kalaika abaoe ar grennamzer, ha daoust m'eo bet degemeret en-dro er mare a-vremañ ar poz "Galiza" e lizhiri Kalaika, e van Galicia ar stumm muiañ implijet koulz dre gomz ha dre skrid e yezh ar vro-honthttp://gl.wikipedia.org/wiki/Galicia#cite_note-0 2. N'eus ket eus Kalaikia ur poz latin alato, ha dres ez eo diazezet ar stumm brezhoneg-mañ war ar menegadennoù abretañ ha rakroman kentoc'h !http://www.celtiberia.net/articulo.asp?id=2035. 3. N'am eus kavet testenni ebet eus ar stumm "Galiza" e brezhoneg a-raok 1996 ma krog da vezañ implijet e kalaouennoù Hor Yezh hag Al Liamm dindan pluennoù kelennerien-veur Roazhon2, ha da heul e teu war wel e geriadur an Here. Nevez-flamm eo ar stumm-se e brezhoneg eta e keñver Kalaikia. E troidigezhioù Yann Jaouen, renet gant Per Denez, ha sevenet a raok 1973, met embannet e 1996 hepken gant Hor Yezh, e ra an embanner gant ar stumm "Galisia" da ginnig an destenn pand e ra hounnezh gant Kalaikia atav, hag e kaver meneg eus an hevelep troidigezh c'hallek Heures galiciennes dindan ar stumm Eurioù galisian gant an embanner ha Eurioù Galaïka e rakskrid Per Denez. Gant hor stumm klasel Kalaikia an hini e oa bet graet ingal gant an troour yaouank avat. Notenn ebet da zisplegañ an dibaboù-se el levr. Gad 4 Her 2009 da 13:00 (UTC)

:Seder a-walc'h ganin atav. N'eo ket ken seder all an afer amañ er Galiza avat, un tammig ma vefe kinniget ober gant ar stumm "berton" lakaomp e lec'h "brezhoneg" diwar digarez ma vefe deuet da vezañ ar stumm "muiañ-implijet". Arabat krediñ pep tra a skriver ivez hep mont da sellet da gentañ gant piv eo bet skrivet hag hep sellet un tammig pelloc'h. N'eo ket neptu na tamm ebet nag "La Voz de Galicia" nag an ILG-RAG bet savet gante an destenn ma reer dave anezhi. Setu an daveoù klok diwar ar wiki e galizeg evit a neb a c'hellfe bezañ dedennet gante:

:"Galicia constitúe o único topónimo oficial: La Voz de Galicia, 8 de xuño de 2008. Segundo as Normas Ortográficas e Morfolóxicas do Idioma Galego: "Teñen terminación -cia, entre outros, acacia, ..., etc. Entre estas palabras está Galicia, voz lexítima galega, denominación oficial do país e maioritaria na expresión oral e escrita moderna. Galiza é tamén unha forma lexitimamente galega, amplamente documentada na época medieval, que foi recuperada no galego contemporáneo. NOMIG 20º edición ISBN 84-87987-51-6 Páxina 56."

:"O termo Galiza, segundo as Normas Ortográficas e Morfolóxicas do Idioma Galego da Real Academia Galega do ano 2003, acéptase para referírmonos á Comunidade Autónoma de Galicia (mantendo esta última como forma recomendada), xa que a pesar do estabelecido nas NOMIG, que xunto co VOLG son os únicos textos con carácter normativo para a lingua galega (Ver lei de normalización lingüística), sobre o carácter equivalente dos termos Galicia e Galiza, o Estatuto de Autonomía, di, no seu Artigo 1. 1. Galicia, nacionalidade histórica, constitúese en Comunidade Autónoma...polo que este é o nome oficial da comunidade autónoma."

:"Mantense Galicia como voz lexítima, denominanción oficial do país e forma maioritaria na expresión pral e escrita moderna". Galiza considérase tamén unha forma lexitimamente galega, amplamente documentada na época medieval, que foi recuperada no galego contemporáneo", As normas ortográficas e morfolóxicas da lingua galega Edicións do Cumio 2003 (paj. 220, Kraf: "Diferenzas e cambios máis notables entre a normativa oficial actual e a anterior", Mellad 8.7)"

:A-hendall, o kinnig emaout ivez ober gant an daoubik-se da heul skouer P. Denez? Ha m'eo ober gant ar stumm muiañ-implijet an abeg pennañ hervezout evit dibab etre an eil stumm hag egile, marteze e vefe ret ober gant "Galiza" e brezhoneg, dre m'eo hennezh ar stumm a gaver e Geriadur An Here, implijet, d'am soñj, er skolioù brezhonek, da lâret eo al lec'h ma gaver an darn vrasañ eus a dud a c'hellfe kozm hiziv diwar-benn Galiza e brezhoneg. Faziet a c'hellan bezañ, evel-just. Met pa a dalc'her kont eus ar stummoù "muiañ-implijet" e reankfer ober marteze gant Galisia e Bro-Vask... E galleg e klever ivez alies (aliesoc'h eveit "Galice" marteze) komz eus "Galicie". Hag un abeg mat e vefe evit ober gant ar stumm faziet-se? A galon, Neal  (Kaozeal) 4 Her 2009 da 13:28 (UTC)

N'em eus ket komzet eus ar muiañniver, salokras, hogen eus an hengoun lennegel hag eus dibaboù lenneien ar brezhoneg. Hag n'eo ket peogwir e venegan ur stumm e kinnigan ober gantañ. Aesoc'h eo chomm nes rein skouer na brouenn ebet eus ar pezh emeur o tabutal warnañ. Evit ar pezh a zo eus geriadur An Here, estreget an dave-se a zo, ha pa vefe er skolioù. E-keñver hoc'h implij deoc'h c'hwi, diwallit m'eo direizh lakaat ar ger-mell dirak stummoù lennek anvioù ar broioù: n'eus nemet dirak ar stummoù amprestet d'ar gallek e c'heller ober gant ar ger-mell: Iwerzhon / an Irland, Bro-Saoz / an Angleter, Normandia (implijet nebeut) / an Normandi, h.a. Neuze pe e vefe Galiza pe Galisia pe Kalaik(i)a, ez aio hep ger-mell. N'eus nemet ar stumm "Galis" a vefe lakaet ar ger-mell dirak. Evit a-sell ouzh ho menegadennoù, ne gav ket din e tegasfe kalz tra en tabut brezhonek lakaat anezhe aze nes treiñ na diverrañ pa oa bet lakaet ul liamm davite ganin endeo. Dreist-holl mard eo evit lavaret n'int ket daveoù mat, kea. N'eo ket neptu al lezenn, moarvat, met reoliekaet ez eo ar c'halaikeg gant al lezenn-se avat. N'am eus ket kavet alies bugale ar skolioù oc'h ober anv eus Kalaika e brezhoneg, met e c'hellan lavaret deoc'h em boa gwelet ar stumm Galisia war garetenn vrezhonek broioù spagn e kaieroù spagnoleg skolajidi Diwan. Ar stumm "Galicia" a zo testenniekaet mat e kalaikeg abaoe ar Grennamzer, evel am eus laret c'hoazh. Diaes —ha disprizius— eta lakaat keñver-ha-keñver gant ar stumm "beurton" e brezhoneg, a gav din. Rankout a rafe sederaat Kalaikiz gant an afer-se avat : un arouez toull. Daou zoare a zo er yezh lennegel e kalaikeg ha mat pell zo. Gant meur a aozer e vez graet gant an daou stumm zoken, er mare-mañ. Lakaat da fazi unan anezho en arbenn ma klod gant ar spagnoleg (pe kastilhaneg) ha neket gant ar portugaleg (pe louzitaneg), daoust m'eo testenniekaet gwell a-gozh hag a-nevez a seblant din diboell. Kalz pouezusoc'h e seblant din labourat war binvidigezh ar yezh eget dibab ur banniel evit ur meni brezel-diabarzh aner. Breizh, an Arvorig, Ledav, Breizh-Izhel, ar Beurtagn, pe Bejijel zoken a c'hell bezañ kavet en hol lizhiri gant ur ster damheñvel. Evel-just ez eo disheñvel tachenn pe live yezh pep ger. Tud 'zo a hunvre gant ur yezh unvan e vije kavet ur stumm hepken da bep poz hag ur ger hepken da bep menoz. An hini a oar lenn ha komz ha soñjal ha skrivañ n'hall ket monet war an hent-se, razas. Re a nerzh e vez lakaet da "reizhañ" (ha skarzhañ stummoù lakaet da fazi) re nebeut er c'hrouiñ ha pinvidikaat ar yezh. Aesoc'h eo d'an nevezyezherien ober gant nebetoc'h a c'herioù hag a stummoù, kea. Diasoc'h labourat war an arlivioù hag an arsterioù... Gad 4 Her 2009 da 18:00 (UTC)

:Arabat fuloriñ, memestra. Er poent 1 bet skrivet ganit (d'am soñj) e c'heller lenn: "e van Galicia ar stumm muiañ implijet koulz dre gomz ha dre skrid e yezh ar vro-hont". Marteze e komprenan fall, met din mat e ra dave ar frazenn-mañ da'ar stumm implijet gant ar muiañ-niver. En eil poent, ec'h eo gwir, e vez meneget ganit abegoù o tennañ d'al lennegezh e brezhoneg. Respont am boa graet d'ar poent kentañ.

:Ne welan ket perak e vez disprizius keñeveriañ ar stumm spagnolekaet "Galicia" gant ar stumm gallekaet "beurton". Rak ur stumm spagnolekaet ez eus anezhañ daosut ha m'eo bet implijet abaoe un toullad mat a vloavezhioù, disheñvel diouzh ar stumm "Galiza" diorroet war-eeun hervez patromoù etimologel ar galizeg-portugaleg (evel m'eo bet anavezet bremañ, a-benn ar fin, o tegemer ar stummoù "espazo", "diferenza" h.a., bet implijet betek 2003 ez-ofisiel ar stummoù spagnolkaet).

:Marteze a-walc'h e vez kavet ar stumm "Galisia" e brezhoneg, diwar levezon ar galleg ha marteze peogwir ne ouzer ket ez eus eus ar stumm "Galiza". Sur mat e kaver kartenn skrivet warne "La Coruña" hag "Orense" ivez, pe c'hoazh "Bombay" ha "Calcutta"... Hag abalamour da se eo ma rankfer ober gante?

:Stummoù ijinet eo Mumbai ha Kolkata e brezhoneg, ha sur mat e vefe tu da gavout ar stummoù Bombay ha Calcutta bet implijet a-raok. N'eo ket evidon-me atav un abeg mat evit o implijout avat.

:N'eo ket afer "huñvre ur yezh unvan": un afer dibab an hini eo. Dibab a c'heller ar stumm testeniekaet en un nebeud skridoù lennegel ha dizimplij a-walc'h dre vras; ober gant ar stumm spagnolekaet, ofisiel ivez e Galiza, pe c'hoazh gant ar stumm tostañ ouzh diorroadur naturel ar yezh orin, degemeret da stumm ofisiel ivez abaoe 2003 hag implijet er geriadur brasañ unyezhek nemetañ (fazioù ennañ ivez, evel-just, evel da skouer lakaat A Coruña da gêrbenn Galiza p'am bez soñj mat).

:Ne welan ket e pelc'h emañ an dalc'h -benn ar fin. Trwalc'h e vefe d'am soñj sevel un adkas diwar ar stumm(où) "Kalaik(i)a" ha "Galisia" o kas d'ar stumm nemetañ implijet er geriadur unyezhek nemetañ ha menegiñ ar stummoù-se e korf ar pennad.

:Diouzh ma ferzh n'eus netra ken da lâret. Marteze e fell da dud all reiñ o soñj, pe marteze eo mat dezhe leuskel an traoù evel m'emaint. A galon, Neal 4 Her 2009 da 17:09 (UTC)

N'on ket fuloret tamm ebet. Ne oa nemet ur vurutelladenn. A-sell ouzh ar brezhoneg eo e lavaren ne gomzen ket eus ar muiañniver —ha ne ra na gant Kalaik(i)a na gant Galiza, na c'hoazh gant Galisia, 'm eus aon. Forzh penaos n'haller ket stlepel kuit ar yezh dre gomz eus kennebeut. Beurton a zo deut diwar ar galleg pe ar gallaoueg, Galicia avat n'eo ket deuet diwar ar c'hastilhaneg, pe e vefe dav prouiñ kement-se din. En "diorroadur naturel ar yezh orin" evel a lavarit, ez eus eus ar stummoù e -io pe -ia e kalaikeg abaoe ar Grennamzer. Diorroadur ar c'halaikeg n'eo ket tre hini ar portugaleg, salokras. Gouzout a raer a-walc'h ne oa ket stabil traoù 'zo e yezhoù latin ar Grennamzer hag o deus gallet stabilaat e doareoù disheñvel diouzh ar yezh pe ar ranyezh. E kalaikeg ez eus traoù a zo stabilaet en un doare disheñvel eus al louzitaneg, hag a c'hell klotañ gant ar c'hastilhaneg, ha n'eo ket diwar levezon ar c'hastilhaneg atav. Evit plijout d'al louzitanourion an hini eo bet degemeret stummoù evel espazo, estudo, h.a. Evel-just ez eus un hengoun tostaat eus al louzitaneg ha pellaat eus ar c'hastilhaneg el lizhiri kalaikeg. Ne dalvez ket e vefe pep stumm a glot gant ar c'hastilhaneg da lemel kuit eus ar yezh. Galiza n'eo ken un arouez politikel evit broadelourion 'zo.

Trawalc'h e kave din —me ivez— krouiñ un adkas adal ar stummoù Kalaika, Kalaik(i)a [ha Galisia war ar marc'had, ma faot deoc'h (diwall ma c'hell daveiñ d'ur rannvro polonat)]. Sed ar pezh am boa graet, dres, met lemet eo bet kuit ganeoc'h ha trapenn da se, ouzhpenn, ho peus lakaet un evezhiadenn vezhekaus din e lein ar bajenn-mañ. Mar gell Tata Vallee ha Ropaz Hemon faziañ, hervezoc'h, moarvat e vefe dav asantiñ e c'hell geriadur unyezhek An Here faziañ ivez, pe da nebeutañ, na vezañ an dave nemetañ. Trugarez deoc'h, atav, da aotren ac'hanon da sevel an adkasoù a-nevez eta, aotrou merour. Gwelet a ran ez oc'h digoroc'h a spered eget na hañvale kent. Gwellañ gourc'hemennoù a boellad hegarat. Gad 4 Her 2009 da 20:00 (UTC)

Setu un daveenn all evit a-sell ouzh daou anvadur Kalaika e kalaikeg, hag ouzh orin ar ger, war ar wikiziadur kastilhanek : http://es.wikipedia.org/wiki/Galicia#Denominaci.C3.B3n

Gad 4 Her 2009 da 20:20 (UTC)
=== Notennoù===
===Diskoulm===
(Kregiñ a ran gant ur rann nevez evit aesaat al lenn)
Atav eo bet digor ma spered. Graet e voi gant an adkasoù neuze. Dit-te sevel ur rannig-skrid da ouzhpennñ e korf ar pennad "Galiza" neuze mar fell dit atav ha ma n'eo ket bet graet dija.
A-hendall e kavan e komzez un tammig re vuan eus "louzitanourion" ("lusistas") 'michañs. Implijet e vez ar ger dismegañsus evit komz eus tud zo hag a difenn un hent disheñvel diouzh an hini bet lakaet da ofisiel da unvaniñ ar galizeg a-vrema, graet oute o-unan "reintegracionistas". Luziet-tre eo an afer-se ha n'eo ket splann all evel ma ouzez mat a-dra sur. Evel-just eo bet disheñvel diorroadur ar yezh Galiza diouzh Portugal (ha diouzh hini Brazil ivez..), dreist-holl peogwir eo bet levezonet gant ar spagnoleg... Gant yezhoù all eo bet levezonet ar portugaleg ivez, ha n'eo ket ur yezh c'hlann anezhi ivez (dreist-holl gant ar saozneg hag ar galleg...).
Neal  (Kaozeal) 4 Her 2009 da 19:00 (UTC)

Trugarez evit an evezhiadenn, met komz a ran kalaikeg koulz ha c'hwi ha kompren a ran a-walc'h eus petra a zo kaoz pa raer anv eus "lusistas" ha "reintegracionistas". Gouzout a ran ivez n'eo ket unvan-tre an emsav-se. Din-me e talvez ur studiadenn dudoniezh atav.

A-hend-all, e kav din e tlefe en em gavout an tabut a-ziwar ar poz Kalaika war bajenn gaozeadenn ar ger Galiza kentoc'h eget amañ. Gad 4 Her 2009 da 21:25 (UTC)

: A-du evit dilec'hiañ ar gaozeadenn-mañ mar fell dit. Kroget e oa bet amañ ha kendalc'het amañ da c'houde. Mar gwell e vefe evel-just he c'has d'ar bajenn-gaozeal stag ouzh ar pennad Galiza. Gra te avat, ret ne blij ket din diverkañ traoù diwar pajennoù personel implijerion/ezed all.

: N'ouzon ket hag-eñ ec'h ouzez galizeg koulz ha me, rak n'ouzon ket na tamm ebet piv out... Met, n'eus forzh penaos ne vern ket din hag-eñ e ouzez galizeg pe get. N'em seus bet bet soñj bet tamallet dit un dra bennak er c'heñver-se. Maouzez galizeg ken koulz all, avat, e kavan skañvoc'h c'hoazh implijout gerioù diprizius evel "louzitanourion"...

: A galon, Neal  (Kaozeal) 5 Her 2009 da 06:09 (UTC)

::Mat evit ober va-unan, eta. Deoc'h c'hwi avat da dennañ, mar plij, an evezhiadenn ho peus lakaet din evit bezañ bet lakaet un adkas a anzavit bremañ ez eo koulz lakaat.

::: Graet. Neal  (Kaozeal) 5 Her 2009 da 14:07 (UTC)

::Louzitanour n'eo ket disprizius muioc'h eget adenframmour, hogen gwir eo e vez graet un diforc'h etre an daou, hag ouzh ademframmouriezh an hini e taveen kentoc'h. Hogen e raer anv ivez eus luso-reintegracionismo, dre vras. Er ster-se an hini am boa implijet ar ger louzitanour, daoust ma ne vefe ket peurreizh, peogwir ez eo kalz aesoc'h da gompren da betra e tave evit ar vrezhonegerion. Chom hep ober an diforc'h-se an hini eo ho peus kavet disprizius, moarvat. Gwelloc'h ober un diforc'h sklaer eta, ha diforc'hiañ an termennoù. Luziet a-walc'h e kavan an traoù e spered an emzaverien e Breizh, titouret ma vezont re alies gant nevezyezherien emsavoù politik muioc'h eget gant yezhourien strizh.

:::Piv a ra kentoc'h gat "luso-reintegracionismo". Peurliesañ e vez graet "reintegracionistas" oute o-unan (ha n'eo ket ar re a ra gant doareskrivañ AGAL pe hini Portugal/Brazil nemetken). "Lusistas" a vez graet oute gant an dud difennet gante ur savboent all (hini an "isolacionismo") evit klask lakaat da grediñ eo ar portugaleg a fell dezhe lakaat e plas ar galizeg "gwirion". Komzet e vez ivez gant lod eus "galego satelizado" pe c'hoazh gant "galego-español" evit komz eus galizeg an ILG-RAG. N'eo ket termenoù neptu anezhe a gwell e ober gant termenoù all d'am soñj (aet on sot gant an douchennaoueg-mañ!). Neal  (Kaozeal) 5 Her 2009 da 14:07 (UTC)

::Evidon ec'h anavezan a-walc'h ar portugaleg hag ar c'hastillaneg e-touesk yezhoù latin all, hag em eus studiet a-walc'h a yezhoniezh evit kompren ne oa ket dav displegañ pep diforc'h etre kalaikeg ha portugaleg dre levezon ar spagnoleg, ar pezh a vez graet kalz re. Anat pa seller spizh ouzh an henstummoù boutin da veur a yezhoù latin all ez eo dav degas prouennoù a-raok lakaat ur stumm aet diwar-wel e louzitaneg a vremañ da vezañ deuet diwar levezon ar c'hastilhaneg war zigarez ez eo boutin dezhañ. A-sell ouzh ar stummoù e -ia ha -io a-enep -a ha -o, ez eo sur e veze graet gant an daou e kalaikeg-louzitaneg a-gozh. Ne oa ket dav d'ar c'halaikeg a vremañ bezañ dibabet an hevelep stummoù gant ar portugaleg pa n'eo ket bet reoliekaet hennezh diwar ranyezhoù an hanternoz tamm-ebet. Ar pezh a c'heller lavaret hepken eo e oa bet diaesaet kalz levezon portugaleg ar c'heistez war ar c'halaikeg hag aesaet levezon ar c'hastilhaneg gat an istor. Ne dalv ket e c'hellfer displegañ pep perzh a ziforc'h ar c'halaikeg eus ar portugaleg dre levezon ar c'hastilhaneg ha pa en em gavefe gant perzhioù heñvel. Kement-se a vefe boutinachoù diwar gredennoù politik, ha n'eo ket yezhoniezh atav. Gad 5 Her 2009 da 12:30 (UTC)

:::Studiet ganin ar yezhoniezh ivez ha kaozeet ganin meur a yezh romanek ivez, ha d'am soñj e vefe gwall diaes lakaat un diforc'h kensplann all etre diorroadur ar yezh hag ar c'hedennù politikel, seul wezh p'emeur o komz diwar-benn dibaboù bet graet evit sevel ur yezh lennegel unvan. Degemeret gwezhall ar stum "alomenos ivez, da skouer, implijet stank er yezh komzet ha lakaet da lenegel Levezon sklaer ar spagnoleg d'am soñj (difennet eo bet diwar an abeg-se) Neal  (Kaozeal) 5 Her 2009 da 14:07 (UTC)

::::Lod a zifenn ar portugaleg lennegel evel yezh lennegel ar c'halaikeg ivez, d'ar re se e taveer pa raer anv eus Louzitanourien. E-touesk an adenframmourien ez eus meur a duadur ha meur a luskad.

:::::N'emañ ket tre evell-se an traoù. Gwir ez eus lod a difenn implijout doare-skrivañ hag ar c'heriaoueg portugalek/brazilek evel diazez ar yezh lennegel unvan, implijet gante ivez elfennoù galizek. Ne reont ket "lousitanaerion" anezhe o-unan ivez d'am soñj. Un doare all an hini eo da welet ar galizeg-portugaleg. Klasket e vez ivez gante ma vefe degemeret stummoù galizek er yezh c'halizeg-portugaleg boutin. "galizitanerion" a vefe anezhe ivez neuze. E gwirionez e tenn an "adenframmouriezh" kentoc'h d'an doare da welet an traoù kentoc'h evit d'an doare-skrivañ. An dud a implije ar "mínimos" a ra hiziv kentoc'h gant an doare ofisiel bet adwelet, met menel a ra an dud-se "adenframmourion/ezed" hervez o doare da welet an traoù. Enfiñ, gant ar c'haoc'h ma vez taolet warnomp d'ar mare-mañ pa glaskomp implijout ar galizeg en un doare reoliek e kavan gwell lakaat ma strivoù-me da dalvezout war dachenn ar stourm kentoc'h evit hini ar pismigañ (ne lâran ket evit a sell ouzhit, met dre vras dre ar vro-mañ) diwar-benn an doare da skrivañ ar ger-mañ'r-ger. 83.165.108.154 5 Her 2009 da 17:26 (UTC)A galon,

::::Eveljust e vez stag dielfennadur ar yezh ouzh ur savboent politikel. Pellaat reoliekadur ur yezh bihanniver eus ar yezh muiañniver a laka wask warni a hañval din bezañ reizhek. Hogen lakaat pep perzh boutin ganti da vezañ ur gontammadur nes prouenn –ha gant prouennoù kontroll zoken– a hañval din bezañ un doare amskiantel a-grenn. Gad 5 Her 2009 da 17:40 (UTC)
===Levrlennadurezh===
Setu un nebeud levrioù a c'hellfe plijout dit, hep ma rankfes bezañ a-du gant ar pezh a skrivont evel-just:
* AGAL. 1985. "Estudo crítico das normas ortográficas e morfolóxicas do idioma galego". A Coruña: Associaçom Galega da Língua (diell war ar genwiadenn)
* Carvalho Calero, Ricardo. 1990. "Do galego e da Galiza". Santiago de Compostela: Soutelo Blanco
* Freixeiro Mato, Xosé Ramón. 1999 (3de embannadur). "Lingua galega: normalidade e conflito". Ames: Laiovento
* García Negro, María Pilar. 2009. "De fala a lingua: un proceso inacabado". Ames: Laiovento
* Gil Hernández, António (ed.). 2009. "Galiza: Língua e sociedade (XIX ensaios). Santiago de Compostela: Academia Galega da Língua Portuguesa
* Monteagudo, Henrique (embann.). 1995. "Estudios de sociolingüística galega. Sobre a norma do galego culto". Vigo: Galaxia
* Rodríguez, Francisco. 1998 (4vet embannadur kresket) "Conflito lingüístico e ideoloxia na Galiza". Ames: Laiovento
* Rodrigues Fagim, Valentim. 2001. "O galego (im)possível". Ames: Laiovento
Daveennoù all diwar-benn ar stummoù "Galiza" kv. "Galicia":
* AGAL. 2008. "Ditame conjunto sobre o nome Galiza" (war linenn)
* Gil Hernández, António. 2008. O nome da nosa terra: Galiza ou Galicia (war linenn)
* Vieiros. 2008. "Galiza-Galicia: O conto de nunca acabar" (war linenn)
A galon, Neal  (Kaozeal) 4 Her 2009 da 18:50 (UTC)


Kaozeadenn Implijer:TarvGad

Mat e vefe dit sklaeraat e vez implijet ar gont-mañ evit sinañ dindan an anv Gad. (dave: ). Neal  (Kaozeal) 14 Gwe 2009 da 11:15 (UTC)

Digarezit ma n'am eus ket sinet ar gaozeadenn a ziwar Kalaika : n'am boa ket kavet penaos en ober. hogen dindan va anv implijer Gad am eus savet al linnennoù am eus skrivet er gaozeadenn. Aes deoc'h gouzout eta n'eo ket dre guzh am eus graet.
chom a ran nes kompren perak ne vefe ket degemeret da adstumm stummoù lennegel a zo diazezet mat e skridoù skrivagnerien a-bouez en hor yezh. Unan a lenno Youenn Drezen, lakaomp, hag a glasko titouroù war ar vro emañ o komz diouti, perak ne gavfe ket ? Daou anv a zo da c'halaika e Kalaikeg. Ha chalus e vefe he defe ar vro-se meur a hini e brezhoneg ? Gad 15 Gwe 2009 da 13:00 (UTC)
===Respont===
Da gentañ-holl: bez' e c'hell pep implijer/ez krouiñ meur a gont disheñvel, met n'hall ket o implijout evit margodenniñ. Mar bez implijet ar gont-mañ'r-gont evit margodenniñ e rank bezañ serret an holl gontoù liammet outi. Ne gomprenan ket perak ec'h eus krouet kement-se a gontoù? Iskis e kavan goût krouiñ kontoù ha chom hep goût sinañ...
Da eil, ne denn ket an afer-mañ d'ar fed m'ac'h on chalet me gant Kalaika pe get, met ret eo derc'hel soñj eus ar pennaennoù diazez, en o zouez: n'eo ket ar wikipedia ur geriadur (ul lec'hienn resis all ez eus). Mar fell dir menegiñ ar stumm "Kalaika" e korf ar pennad "Galiza", kudenn ebet. Arabat avat adsevel ar pennad-se bet diverket dija ha ne oa anezhañ nemet un adkas (hag un adkas doubl goude bezañ bet adsavet ganit ar wezh diwezhañ).
Da drede, arabat kemmañ "Galiza" e "Kalaika" e korf pennadoù all evel m'eo bet graet dija.
Neal  (Kaozeal) 14 Gwe 2009 da 11:16 (UTC)

[[Implijer:Gad]] / pennad Kalaika - kaozeadenn